Historia | EGUZKIBEGI ikastola\nEuskal Herriko beste herri-hiri askotan lez, 1960ko hamarkadan sortu zen Galdakaoko ikastola ere, haurrei euskal kulturan oinarritutako heziketa euskalduna eskeintzeko helburuaz.\nGuraso talde batek 1966ko uztailean ikastola sortzea erabaki zuen, eta 1967ko urtarrilean sortu zen Zabaleako txaletean 35 umerekin eta andereño birekin.\nSasoi hartan irakaskuntzan euskaraz egitea galerazita zegoen, eta Delegaritzak eta agintariek hanbait ostopo jartzen zituzten. Inspekzioa eta Udaletxea gaine gainean zituzten, eta espainiako bandera ere jarri beharra izan zuten. Gainera ikastolan ikasten zuten haurren etorkizuna ere ez zen ikusten argi.\nIkasleek “Libro de Escolaridad” zeritzana beteta izan behar zuten batxillerrean 10 urterekin hasi ahal izateko, eta horretarako ikastolak legeztatuta egon behar. Itziar Barrenetxea andereñoaren izenean lortu zen ikastolak aurrera jarraitzeko baimena eta horrela jarraitu zen Kooperatiba sortu arte.\nLegeztatze prozesuan beste oztopo garrantzizko bat 1.970eko “Ley general de Educación” izan zen. Lege horrek jartzen zituen baldintzei aurre egiteko eta ikastolaren hazkundeari erantzuteko, Kooperatiba sortu eta eraikin berria egin zen.\nArazo ekonomikonomikoak ere ez ziren txikiak, eta horretan gurasoek eraman zuten zama nagusia kuoten eta beharraren bitartez; baina beste bitarteko batzuk ere jorratzen ziren: kupoiak, jaietako taberna…. Gainera obra asko egin, lokalak utzi eta beste aportazio batzuk doainez egin zituzten heritar askok. Horrek adierazten du herrian bai zuela ohiartzuna eta pisua ikastolak, ikastolak herritarren euskal sentimentuekin konektatzen jakin baitzuen. Esaterako herriko adinekoen euskarazko lehen klaseak ikastolak antolatu zituen, eta baita lehen Olentzero ere.\nKurtsoz kurtso ikasle kopuruaren hazkundea bizkorra izan zen eta 1974-75 ikasturtean 176 ziren haurtzaindegitik OHO 6ra arte. Txaleta txiki gelditu zen eta inguruetako lonjak egokitu behar izan ziren; 1977-78 ikasturtean institutuko gelabatzuk ere erabili ziren. Hurrengo kurtsoan ikastola berria zabaldu zen.\nPedagogia eta materiala\nBaina haurrei heziketa euskalduna ematez aparte sasoi artako ikastolak pedagogi aldetik ere aitzindariak eta berriztatzaileak izan ziren eta gure ikastola ere bai.\nUne hartan hezkuntzan pil-pilean zeuden metodoak erabiltzen ziren. Freinet, Piaget, Decroly, Montesori, Rosa Sensat-en irizpidetan oinarritzen ziren, horretarako andereñoak ikastaroak egitera eta esperientzi barriak ezagutzera Kataluniara eta Gipuzkoako ikastolatara joaten ziren. Eta egiten zituzten ikastaroen arabera metodologia berriztatzen joaten ziren. Esaterako Irakurtzen eta idazten ikasteko metodo globala erabiltzen hasi ziren, txokoak izaten zituzten eta abar.\nMateriala oso urria zen: andereñoek eurek sortu behar izaten zuten, horretarako beste ikastola batzuetako andereñoekin batu eta ideiak eta esperientziak trukatuz.\nFotokopiagailurik ere ez zeukaten eta “Cola de pescado” zeritzan masa prestatuz egiten zituzten kopiak haurrentzat; beste kasu batzuetan idazketa lantzeko fitxak banan banan prestatzen zizkien.\nUmeekin koloniak ere urtero egiten zituzten andereñoek uztailaren bigarren hamabostaldian ( Irantzu, Leire, Xabier, Barria, Lizarra ); eta kolonietara joaten ez zirenek ikastaroak izaten zituzten. Lehen urteetako kolonietan gurasoek parte hartzen zuten: janaria prestatzen, garbiketan….\nGaur egun guztiz normaltzat jotzen dugun hezkidetza eta 3 urterekin ikastolan hastea ere berrikuntza garrantzitsuak izan ziren garai hartan.\nKooperatiba, ikastola barria\n1973ko urriaren 25eko Batzar Nagusian eratu zen Kooperatiba “Cooperativa de Enseñanza Galdácano” izenaz, eta 1974ko abenduan egin zen ikastolaren titularitate aldaketa, kooperatibako andereñoarengandik lehendakiriarengana pasatuz.\nBestalde 1972.urtean hartu zen ikastola berria eraikitzeko erabakia. Horretarako terrenoa 1974an erosi zen. Ondoren Eskolaurreko 5 unitate, OHOko 16 eta BUPeko 6 unitaterako ikastetxea egiteko proiektua aurkeztu zen Madrilen. Baina bakarrik onartu zituzten Eskolaurrea eta OHO, Galdakaok BUPeko nahiko gela bazuela esanez ( agian bai, baina gazteleraz ).\nAzkenik, 3 biderrez aldatu ondoren, eraikitzeko baimena Hirigintzako Batzorde Probintzialak 1976aren hasieran onartu zuen, eta baimen hori Udaletxeak bermatu ondoren, ikastolako Batzar Nagusiak 1976ko uztailaren 7an onartu zuen obren hasiera.\nTerrenoa erosteko dirua bazkideek jarri zuten, bakoitzak 40.000 pta. Horretarako kreditu pertsonalak eskatzeko bidea hartu zuen ikastolak, eta eraikinaren kostua ordaintzeko kredituarena. “Banco de Crédito a la Construcción” zelakoak 35.200.000 pta.ko kreditua eman zuen, baina hortik aparte banku pribatuetan ere eskatu behar izan ziren beste kreditu batzuk.\nEskola publikoranzko bidea\nFranco hil ondoren, 1978an, Euskal Kontseilu Orokarraren garaian, ikastolen norabidea planteatu zen. Bide horretatik abiatuz Borrador del proyecto de convenio de cooperación entre el M.E.y C., el C.G.V. y la confederación de Ikastolas aurkeztu zen ikastolan.\nGaia talde txikietan aztertu ondoren 1980ko otsailaren 12ko Batzar Nagusian ondorengoa adierazi zuen juntakide batek: Hitzarmen horretan Ikastola publikoa izatea onartu behar zen, hau da, demokratikoa, ideologikoki eta politikoki anitza, euskalduna, eta doakoa, eskolaurrea eta haurtzindegia ere doakoak izanik. Bozketan Hitzarmena onartzea erabaki zen.\n1.983ko ekainaren 22ko Batzar Nagusian aurreko urteko ekainean Eusko Jaurlaritzak E.I.K.E. legea atera zuela ikatolentzat esan zuen lehendakariak, baina hau ez zela eskola publikorako bidea eta Junta E.E.P.A. alternatibaren alde zegoela. Alternatiba hau azaldu ondoren bozketan aurrera irten zen ( 116 alde eta 20 aurka ). Edozelan ere urte horretako abenduko Batzar Nagusian Eusko Jaurlaritzak E.E.P.A. alternatiba ez duela negoziatu nahi esaten da, eta ezer ez duela egin nahi haren alde.\n1985eko urriaren 29ko Batzar Nagusian berriz aipatzen dira Euskal Administrazioarekin izandako harremanak, ikastola Sare Publikora sartzea dela-eta. Baina 1986ko apirileko Batzar Nagusian esaten denez alperrekoak izan ziren kontaktu horiek.\n1986ko irailean egindako Batzar Nagusian ere Euskal Administrazioarekin izandako harremanetaz informatzen du Zuzendaritza Batzordeak, esanez Eusko Jaurlaritzarekin Kontzertua sinatzera behartuta aurkitu zirela, sinatzen ez bazuten subentzio barik gelditzen zirela esan zietelako, nahiz-eta jakin kontraesanean zegoela ikastolak Eskola Publikoaren alde hartutako erabakiarekin; baina bazegoela atzera egiteko modurik ere, eta Kontzertu hori Tribunal Konstituzionalean errekurrituta zegoela. Gaia luze eztabaidatu ondoren bozketan sinatzea onartu zen gehinegoz ( 113 bai eta 78 ez ). 1989ko otsailean, berriz, onartu zen bozketaren bidez Ikastolen eta Administrazioaren arteko Hitzarmena, patrimonioaren uzteaz batera.\nIkastolaren historian zehar ikasgaiak euskara hutsean eman dira beti, eta ikasleekiko harremanak ere horrela izan dira, behintzat haurrek horretarko gai ziren guztietan. Hala ere ikasleen arteko euskararen erabilpen eskasak, eta baita gurasoenak ere, beti kezkatu du ikastola, horri soluziobideak jartzen saiatuz. Zentzu honetan kontuan izan behar da gure ikastolan, besteetan bezala, ama hizkera euskara ez duten haurrak proportzionalki ugarituz joan zirela eta direla. Arlo horretan egin den guztia hemen agertzea ezinezkoa da, baina kezka horiek ikastolako Batzar Nagusietan ere izan zuten bere tokia.\nZuzendariek Batzar Orokorretako informe pedagogikoetan behin eta berriz aipatzen zuten gai hori, gurasoak etxeetan euskara gehiago erabiltzera gonbidatuz eta seme-alaben euskara indartzeko bitartekoak jartzera animatuz. Gainera sarritan irakaslegoaren bozeramaile lez aritzen ziren. Esaterako 1983ko martxoaren 4ko Batzar Orokorrean irakaslegoak prestatutako, bozketaren bide onartu zena. Euskara sustatzeko proiektu eta kanpainak ere izaten zuten ohiartzuna beraien azalpenetan: bertsolaritsa, irrati saioak, euskararen egunak, Ibilaldia, Korrika….\nPedagogi Batzordearen proposamenez 4 urte baino gehiagorekin ikastolan sartzen ziren umeek euskararen ezagupenak izatea onartu zen 1978ko abenduko Batzar Orokorrean.\nIkastolan euskara indarberritzeko asmoz, 1981eko martxoan klaseko ikasle kopurua murriztea eta euskaraz ez zekiten haurrak euskaldunen artean murgiltzeko proportzioan matrikulatzea proposatu zuen batzorde honek, horretarako ume euskaldunei lehentasuna emanez. Proposamen hau gehiagizkoa iruditu zitzaien guraso askori eta ez zen onartu.\nBatzorde honen eskariz Euskara batzordea sortu zen. Bestalde 1981eko abenduko Batzar Nagusian Kultura batzordeak gurasoentzako antolatutako euskarazko klaseen berri eman zuen. Baina eztabaidak ere sortu ziren inoiz euskaraz hitz egiteagatik.Esaterako 1981eko maiatzean egin zen Batzar Nagusian bazkide batek euskeraz egin zuenean batzuk kexaz azaldu ziren eta itzultzeko eskatu; beste batzuk, aldiz, interbentzio hori defendatu zuten, batzar horietan euskarak sufritzen zuen diskriminazioa aipatuz.\nAipagarria deritzogu baita ere 1982ko abenduaren batzarkide batek Euskararen erabilpenari zegokionez egindako proposamenari:\n- Zuzendaritza batzordeko izateko euskaraz jakitea derrigorrezkoa izatea.\n- 85/86 ikasturtetik aurrera umeekin harremana zutenek haiekin derrigorrez euskaraz egitea.\n- Batzar Orokorretan, batzordeetan, eta ikastola barruko jardueretan euskaraz bakarrik jardutea.\nLehendakariari dagokionez, honek 1983ko apirilaren 15ean Zuzendaritza Batzordearen hiru egiteko nagusien artean euskararena adierazi zuen. Ordutik aurrera Batzar Orokorrak hastean lehendakaria lehenengo euskaraz eta gero gazteleraz aritu zela agertzen da Aktetan.\nEuskaraz Bizi proiektuaz hitz egiterakoan, Argitxo etortzen zaigu gogora, eta hain zuen ere pertsonaia hau garrantzitsua izan da eta da gure ikastolako txikienen artean, euskararen erabileraren sinbolo bihurtu baita.\nProiektu hau Jose Luis Gorostidik plazaratu zuen momentutik hartu zuen parte gure ikastolak. Eredutzat Atarrabiako Paz de Ziganda, Tolosako Laskorain eta Gazteizko Toki Eder ikastolak hartu ziren. Proiektu honen helburua ikastoletako haurren artean euskararen erabilpena sustatzea zen, haur horiek euskara gehiago erabili zezaten ekimen bideak irekiz. Ekimen horiek bideratzeko eta koordinatzeko BIEk Zornotzan zuen egoitzan elkartzen ziren gure eta beste ikastola batzuetako irakasle arduradunak Gorostidirekin.\nProiektu hau euskararen errealitatea aztertzetik abiatzen zen, horretarako erabilpen neurketak eginez ikastolako toki egoera ezberdinetan; ondoren lortu beharreko helburu zehatzak eta erabili beharrako estimuluen eta errefortzuen plangintza (mailakatua) egiten zen.\nBizkaiko ikastoletan bertsolaritza sustatzeko BIEk Jon Lopategi liberatu zuenean, erabaki genuen guk ere bertsolaritza lantzea, euskal kulturaren arlo garrantzitsua izatetik aparte euskararen irakaskuntzan eta motibapenean baliabide garrantzitsua zela uste genuelako. OHOko Goi zikloan astean ordu betez hasi ginen lantzen bertsoak, eta zaletuenekin talde txikiak osatzen genituen; hauekin irteerak ere egiten ziren beste ikastola edo eskola batzuetara. Konkretuki Gandasegi eskolarekin haruemana izaten genuen hangoak gurera etorriz eta gureak harengana.\nHerrian sortu berri zen bertso eskolak antolatutako bertso lehiaketetan ere parte hartze handia izan zuten ikastolako ikasleek, eta hauen bertso ugari ageri dira bertso eskolak ateratako liburuxketan. BIEk antolatzen zituen idatzizko eta babateko bertso lehiaketetan ere nabarmendu izan dira Eguzkibegiko ikasle batzuk.\n2019/10/07 (Egun osoa)-tik 2019/10/09 (Egun osoa)-ra\n2019/10/14 (Egun osoa)-tik 2019/10/17 (Egun osoa)-ra


Ahaldun Nagusiak eta Kultura Diputatuak aztarnategia bisitatu dute | Iruña-Veleia, egia ala gezurra?\n← ‘Iruña-Veleia, XXI. mendeko Altamira?’ artikulua argitaratu dute Argian eta Noticias de Gipuzkoan\nIrailaren 3an, igandez, izango da hurrengo bisita gidatu alternatiboa →\nCorreon eta Interneten ikus dezakegunez, Ramiro Gonzalez Arabako ahaldun nagusiak eta Igone Martinez de Luna kultura diputatuak aztarnategia bisitatu dute aste honetan, Julio Nuñez zuzendariarekin (badirudi karguan jarraitzen duela) eta Javier Fernandez Bordegarai diputazioko arkeologia teknikariarekin batera.\nJ. Nuñez, J. Fz Bordegarai, R. Gonzalez eta I. Mz de Luna (bideoaren fotograma)\nAldundiak bideo labur bat argitaratu du non Ahaldun Nagusia bera agertzen den azalpenak ematen atontzen ari diren macellum-aren inguruan (‘azoka’, “macallum” Gonzalezen hitzetan). Aldi berean, Correok bisitaren kronika egin du. Luze hitz egin daiteke ikusten eta irakurtzen denaz, baina beste baterako utziko dugu.\nBurdigala-Asturica galtzada hortik zihoala esan du Nuñezek behin eta berriz. Egia ote? Ezetz dirudi. Eta Iruña-Veleiako macellum-a (azoka nagusia) ote “berregiten” ari direna? Ezetz dirudi. Nuñezen eta eta hura babesten duten politikoen beste txapuza bat ez ote? Baietz dirudi. Eta ez dugu hau esaten esatearren. Aztarnategia eta eraikuntza erromatarrak inork baino hobeto ezagutzen dituen Eliseo Gilen hitzaldia entzutea onena. 2016an eman zuen Gasteizen, “El caso del llamado Macellum público” izenburuarekin.


DBH 1. MAILAKOAK ZINEMAN - AITA LARRAMENDI IKASTOLA\nDBH 1. MAILAKOAK ZINEMAN\nPosted on 2017-03-29 2017-03-29 by Komunikazioa Ikastola\nZazpigarren arteaz gozatzen egon ziren DBH 1. mailako ikasleak iragan astean Basteron. Oraingoan, dokumental bat ikusteko aukera izan zuten. Goizean goiz abiatu eta eguerdi partean itzuli ziren ikastolara.\nGerra zibilaren gaia jorratzen zuen dokumental honek marrazki bizidunak eta imajina errealak bateratzen zituen. Horrela, gerratik alde egiteko Europako beste herrialdeetara joandako umeen istorioak kontatzen ziren bertan.\nGure ikasleei galdetzerakoan, dokumentalaren gaia interesgarria izan zela aipatu zuten; izan ere, haur haien testigantza errealak entzun eta ikusi zituzten. Hala ere, dokumentalaren erritmo mantsoa zela eta, zenbaitetan aspergarria izan zela iruditu zitzaien.\n← LH 3. ETA 4. MAILAKOAK…\nBATXILERGO 1. MAILAKO IKASLE ALEMANIARRAK… →


Artsazes II.a - Wikipedia, entziklopedia askea.\nArtsazes II.a Partiakoa, baita ere Artaban I.a deitua, arsazidar dinastiako partiar erregea izan zen, K.a. 211 eta K.a. 191 urteen bitartean. Artsazes izena, Artaban bezala agertzen da latindar iturrietan, eta bi izenak agertzen dira historia liburuetan.\nPartia, K.a. 191 ( urte)\nArsaces IV (en)\nIzen hauen arteko nahasketa dela eta, oinordekotza ez dago batere argi. Artabanen osabak, Artsazes I.ak, artsazidar dinastia sortu zuen K.a. 247 inguruan. Iturri batzuen arabera, Artsazes I.aren oinordekoa bere anaia Tiridates I.a izan zen, bere koroatzean Artsazes izena hartu zuena. Genealogia honen arabera, Artabanek (Artsazes II.a), bere osaba Artsazes I.a edo bere aita Tiridates I.aren oinordeko izango zen.\nK.a. 209an, Antioko III.a Handia seleukotar enperadoreak, Partia birkonkistatu zuen, Artsazes I.a eta partiarrek seleukotar inperiotik hartu zutena K.a. 247 inguruan, bakea eskatu zuen Labus mendiko guduan porrota jasan ondoren.\nBakearen baldintzetan, Artsazesek, estatus feudal bat onartu zuen, eta ordutik aurrera, arauak Partiak jarriko zituela, eta Hyranzia, seleukotarren estatu basailu bezala onartu zuen. Antioko, orduan, mendebalderantz joan zen, non Erromarekin gerretan sartu zen eta Partiako Erresuma bere kabuz moldatzen utzi zuen.\nArtsazes II.aren ondorengoa Partiako tronuan, bere seme (edo iloba) Priapatio edo Priapatius izan zen, K.a. 191n.\nAzken aldaketa 1 iraila 2020(e)an, 08:02(e)tan


8. Dirua | Koro Irastorza Etxeberria\nDenok erabiltzen dugu dirua gure eguneroko bizitzan, baina, hala ere, oso gutxitan pentsatzen dugu zein harrigarria den hala izatea. Milioika pertsona mundu osoan gau eta egun lan egiten, berez, inongo baliorik ez duten paper-puska batzuk irabazteko. Izan ere, zer egin daiteke billete batekin, zerbait erostea ez bada? Paperezko hegazkin bat?\nHori bai, koloretako paperak dira eta arreta eta xehetasun handiz egindako marrazkiak eta grabatuak dituzte, billeteak faltsutzea eragotzi behar baita, diruak esleitu diogun funtzioa betetzea nahi badugu. Edonork legezko dirua sortu ezin duenez, dirua ondasun urria da, eta eskaintza mugatu horregatik dute balioa erabiltzen ditugun billeteek. Diruak ez luke ezer balioko, edonork etxean margotzerik izango balu. Eta hori dela-eta dugu konfiantza koloretako paper horietan, eta zerbait magikoa balitz bezala ematen ditugu, norbaitek freskagarri bat zerbitza diezagun edo ehunka pertsonak lan gogorra eginez ekoitzi duten auto baten giltza eman diezagun.\nIzan ere, horixe da diruaren sekretua: konfiantza. Konfiantzarik ez balego, jendeak dirua truke-bitartekotzat onartuko ez balu, diruak gauzak erosteko balio duela sinetsiko ez bagenu, nazioarteko merkataritzak, merkatuek, enpresek, bankuek… horiek guztiek ez lukete izateko arrazoirik, eta trukea erabili beharko genuke berriro truke-bitartekotzat. Praktikan, dirua gaur erabiltzen dugun moduan erabiltzeari uztea historian seiehun urte atzera egin eta Erdi Arora itzultzea bezala izango litzateke.\nEta orain, billete bat ikusten duzunean, begiratu ondo, isil-isilik “zure mundu osoa nigan konfiantza izatearen mende dago” esaten ari zaizu-eta.\n8.1. Dirua (Def, Diruduna, Baldintzak, Funtzioak (3))\nAntzinako trukearen eta egungo diru-paperaren erabileraren artean izandako bilakaeran, trukerako zenbait bitarteko onartu dira historian zehar.\nDef: Dirua ordaintzeko orokorki onartutako bitartekoa da, bereziki ondasun eta zerbitzuen transakzioak burutu eta zorrak kitatzeko erabilia. Adiera arruntean, dirua txanponak eta billeteak dira, baina banku-gordailuen gainean igorritako txekeak eta beste zenbait finantza-bitarteko ere dirutzat har daitezke.\nDiruduna: Beste alde batetik, pertsona bat diruduna dela esaten denean, aberatsa dela adierazi nahi da, baina diru asko edukitzeaz gain, beste aktibo batzuk ere (lurrak eta beste ondasun higiezinak) balioa atxikitzeko funtzioa bete dezakete.\nBaldintzak: Diruak zatigarria, transferitzen erraza, iraunkorra eta orokorrean onartu eta ezagutua eta eskaintza egonkor eta mugatukoa izan behar du.\nBITARTEKOA: Dirurik izango ez bagenu ordaintzeko edota kobratzeko, ondasun eta zerbitzuak erabili beharko genituzke trukatzeko, jatorrian erabiltzen genituen moduan. Diruak trukeak errazten ditu.\nGORDAILUA: Ondasun iraunkorra da (ez da usteltzen edo zahartzen) eta jabeak nahi bitartean gorde dezake (etxean, bankuan…), aurrerago erabiltzeko. Hala ere, kontutan hartu behar da, inflazioaren poderioz diruak bere balioa gutxitu dezakeela (prezioak igoz gero, gutxiago eros daiteke).\nUNITATE KOMUNA: gauzen balioa dirutan neurtzen dugu eta horri esker elementu ezberdinen balioa batu dezakegu edo konparatu. Adibidez: Ogi barra batek euro bat balio du eta mugikor batek 200 euro; beraz, mugikor batek 200 ogi barrak adina balio du, eta ogi barra bat eta mugikor bat badugu; guztira, 201 euroko balioa duten ondasunak ditugu.\n8.1.1. Urrearen historia (Propietateak (4), Historia (4), Ordezkoak (4))\nAntzinatik aberastasunaren gordailu gisa eta merkataritzarako denetariko gaiak erabili badira ere, urrea (eta neurri txikiagoan, zilarra) nagusi izan da bere propietate bereziengatik:\nurria da; horrela, urre kopuru totala gutxinaka gehitzen denez, bere balioa egonkorra da.\nez da suntsikorra eta, beraz, gorde egin daiteke.\nzatigarria da eta aise garraiatzen da, merkataritza errazten duelarik.\nhomogeneoa eta faltsutzen zaila da; bere propietateak jakinak dira eta guztiek onartzen dituzte, saltzaile eta erosleen arteko adostasuna bermatuz.\nK. a. VIII.-VI. mendeetan zehar hasi ziren urre eta zilarrezko txanponak egiten Asia Txikia aldean.\nAntzinako Grezian zilar-patroia zen nagusi, baina urrezko txanponak ere trukatzen ziren.\nPersiar Inperioko hiri grekoetan zilarrezko eta urrezko txanponak zeuden.\nAntzinako Erroman, K. a. 547 urtean sortu zen aureus nummus edo denarius aureus izenekoa. Zilarrezko txanponak ere baziren, baina ez zegoen bien artean erlazio finko bat eta salerosketetan bi aldeek adosten zuten zein metaletan egin behar zen ordainketa.\nErdi Aroan, Veneziako dukadoak eta Florentziako florinak izeneko urrezko txanponak igorri ziren, merkataritza-eragiketa handietarako gehien bat. Aurkitu berriak ziren Ameriketako meategiek urre eta, batez ere, zilar kopuru handiak ekarri zituzten XVI. mendetik aurrera, urrearen eta zilarraren arteko balio-erlazioa aldatuz.\nGorabehera ekonomikoek urrea baino gai apalagoetan txanpon eta diru merkeagoak igortzera behartuak izan ziren maiz. Urre edo zilarrarekiko baliokidetasun finko batez igorritako dirua izaten zen, legez ezarrita eta estatuarekiko berarekiko konfiantzan oinarriturik.\nXVIII. mendearen bukaeran, diru papera igortzen hasi ziren Europako estatuak: assignats iraultza garaiko Frantzian, bills of credit ipar amerikar kolonietan eta Espainiako vales reales.\nDiru-paper edo billete hauek transakzio-kostuaren murrizketa handia ekarri zuten: paperaren bitartez, metal merkeak bildu eta eraldatu beharrik ez zegoen txanponak egiteko.\nBazeuden arrazoiak paperezko igorpen hauek egiteko: gerra garaia zen eta gainera, Txina eta beste herrialde batzuetatik inportazio handiak egiten ziren eta haiek ordainduta diru-eskasia zegoen Europako herrialdeetan.\nArazoak, ordea, berehala sortu ziren. Adibidez, 1797an Frantziako armadaren destakamendu bat Galeseko kostalde parean begiztatu zenean, Ingalaterrako Bankuak urrezko bihurgarritasuna bertan behera utzi behar izan zuen, publikoaren itzulketa eskaera masiboak zirela-eta urre-gordailurik gabe geratzeko arriskuari ekiditeko. Gertaera honek ekonomialarien kezka piztu eta urre-patroiaren ezarketaren eztabaida abiatu zen.\n8.1.2. Gold Exchange Standard edo Urre-patroia (Def, Ondorioak (5), Urre-patroiaren historia (6))\nDef: Diru-sistema bat da, non diruaren balioa (txanpon eta billeteen balioak) urre kopuru jakin bati buruzkoak diren. Sistema horretan, txanpon eta billete oro dagokion urrearekin truka daiteke nazioko Banku Zentralean.\nOndorioak: Diru-politikan sistemak dakartzan ondorioak zuzenak dira:\nDiru-igorpen berri orok dagokion urrea izan behar du bere oinarrian.\nUrre-patroiaren mendean, urrea erreferentzia nagusia da eta nazioarteko diru bilakatuko da horrela.\nAldi berean, inflazioa kontrolpean izateko mekanismo eraginkorra da, diru-igorpenak mugatuak baitira.\nHala ere, txanponak euren metalak adierazten zuten baliotik beherako gehiegizko diru-igorpenak bazituen bere arriskuak:\nPublikoaren txanpon horiekiko konfiantza galera ekar dezake, finantza krisialdi larriak eraginez.\nUrre-patroiarekin, besteak beste, likidezia-arazoak ere sor daitezke eta estatuen diru-politikak aurrera eramaterakoan ahalmen handia galtzen dute, igorritako diruak gordetako urreari buruzkoa izan behar baitu.\nUrre-patroiaren historia: Egun, ez dago herrialderik urre-patroia erabiltzen duenik bere diru-sisteman, baina XIX eta XX. mendeetan munduan nagusi izan den sistema izan da.\nXIX. mendearen hasieran Britainia Handiak urre-patroia finkatu zuen, mende horretan zehar munduko herrialde gehienek bereganatuko zutena.\nUrre-patroiak I. Mundu Gerrara arte iraungo zuen.\nMunduko bi gerren bitartean, Gold Exchange Standard edo urre-truke patroia nagusitu zen: sistema honetan, billeteen atzean, urrea zegoen nagusiki, baina beste aktibo zenbaitekin batera (libera esterlinak eta dolarrak batez ere).\n1929ko kraxaren ondoren, sistemak porrot egin zuen. II. Mundu Gerra bukatzerakoan, Bretton Woodseko akordioen ondoren, urre-patroia jarraitzen zuen herrialde bakarra AEB izan zen eta beste herrialde guztientzat dolarra bihurtuko zen erreserbarako dibisa.\n1971n urre-patroia bertan behera utzi zuten AEB-etan ere eta 1973an hasitako krisialdi ekonomikoaren arrazoi nagusietako bat izango zen hori.\n1998an Suitza izan zen urre-patroia bertan behera utzi zuen azken herrialdea.\n8.2. Diru motak: Salgai dirua eta diru fiduziarioa (Salgai-dirua (Def, Adibideak, Abantailak eta Desabantailak, Iraun zuena), Diru fiduziarioa (Def, Adibideak, Ezaugarri nagusi, Paper-dirua (3)))\nBalioa ondasun moduan duen erabileratik datorkion dirua da; hasieran truke-bitartekotzat erabili ziren baliabideak dira, bai salgai gisa bai diru-unitate gisa, eta berezko balioa zuten.\nAdibideak: antzinaroan gatza maiz erabiltzen zen diru moduan; urre eta zilarrezko txanponak ere XX. mendera arte erabili dira ordainketak egiteko eta balio-gordailu moduan; nazien kontzentrazio-esparruetan ere, zigarretak eta beste gaiak erabiltzen ziren truke-neurri gisa. Azienda, garagardoa, ardoa edo diamanteak dira beste adibide batzuk.\nSalgai-diru horrek abantailak eta desabantailak zituen. Adibidez, azienda ezin da zatitu puska txikiagotan eta zaila zen trukatzen. Edo garagardoa eta ardoa erabiliz gero, baldintza batzuk behar dira posible izateko (neurri horretako ontzi bat izan, adibidez).\nUrrea eta zilarra izan ziren XIX. mendera arte iraun zutenak, baina hauek ere… Haien eskaintza -eta beraz, balioa,- ezin zen aurreikusi, hobi berriak aurkitzearen baitan zegoen…\nDIRU FIDUZIARIOA edo konfiantzazko dirua\nGaur egun erabiltzen dugun diruaren ezaugarri nagusiena KONFIANTZAn oinarritzen dela da. Horregatik, diru fiduziarioa deritzo.\nHistorian zehar erabilitako beste diru motek, TRUKAGARRITASUNA zuten; hau da, paperezko diru hori urreagatik truka zitekeen. Gaur eguneko dirua, ordea, ez. Ez du trukagarritasunik: billeteak papera eta tinta baino ez dira eta txanponak balio txikiko metalezkoak dira, ezin ditugu urre edo baliozko beste ezerengatik aldatu. Billete edo txanpon horiek balioa dute, guk hala ematen diogulako, esleituta duten balioan sinesten dugu eta prest gaude balio horri dagokion ondasun eta zerbitzuak emateko trukean. Konfiantza hori da diru fiduziarioaren oinarria.\nLEGEZKO DIRUA: Herrialde bakoitzean banku zentralek jaulkitako txanpon eta billeteak dira, ESKU-DIRUA. Espainiaren kasuan, euroguneko herrialdea izanik, euroa du moneta gisa, euroguneko herrialde guztiek bezala. Europako Banku Zentralak jaulkitzen eta kontrolatzen du euroguneko herrialdeetan zirkulatzen duen diru-kantitatea.\nBANKU-DIRUA: Banku-dirua BIRTUALA da, ukiezina.\nDirua fisikoa, esku-dirua, bankuan sartzen dugun momentuan, diru hori apunte bat bihurtzen da. Gure kontuan apuntatuta ikus dezakegu (ordenagailuan kontuak begiratzean, libretan kopurua agertzen denean…), baina diru hori atera arte ez da fisikoki existitzen, esku-diru izateari uzten dio.\nBankuan dagoen bitartean, txanpon eta billete horiek bankuak erabil ditzake beste helburuetarako: beste bezero bati mailegatzeko, adibidez.\nGaur egun, diru birtual hau gero eta gehiago erabiltzen da gure egunerokoan eta, etorkizunean, gero eta diru mugimendu gehiago egingo dira diru birtualarekin, diru fisikoaren erabilera gutxituz. Europako hainbat hiritan (Norvegian, adibidez), diru efektiboa erabilera ia guztiz kendu da (ordainketen %10 baino ez dira egiten diru efektiboan) eta ordainketa txikiena ere, txartel edo mugikor bidez egiten daiteke. Jarrera hau, etorkizunean nabarmenduko da eta areagotuko da, diru efektiboa desagerraraziz edo, behintzat, ordainketa hondar-modu bezala baliatuz.\nAdib: Guk 1.000 euro billete eta txanponetan bankura eramaten ditugunean gure kontuan sartzeko, bankuan diru hori jasotzen digute eta gure kontuan 1.000 euro gehiago apuntatzen dizkigute. Diru horrekin, transferentziak edo ordainketak egin ditzakegu beste kontuetara, baina berriro diru hori atera arte bankutik, ez da berriro billete edo txanpon bihurtuko.\n8.3. Diruaren kudeaketa\nGure eskuetatik diru igarotzen da; dirua jasotzen dugu eta dirua ordaintzen dugu. Funtsezkoa da, gure gaur eguneko eta etorkizuneko beharrak betetzeko, gure eskura dagoen dirua egoki kudeatzea; FINANTZA-PLANIFIKAZIO egokia egitea.\nHorretarako, AURREKONTUAK egitea eta doitzen joatea ezinbestekoa da.\n8.4. Diru-sarrerak, Gastuak\nDef: Diru-sarrerak ditugun diru-iturrietatik (soldata, negozio etekinak, inbertsioen mozkinak…) lortzen ditugun diru-kantitateak dira.\nMotak: Diru-sarrerak, batzuetan, EPEKA errepikatzen dira (adibidez, soldata hilero) eta beste batzuetan, NOIZBEHINKAKOAK edo ez-ohikoak dira (negozio baten mozkinak, adibidez, irabaziak daudenean jasoko dira, enpresak mozkinak banatzea erabakitzen badu).\nDiru-sarrera ohikoenak: Soldata, Gizarte-segurantzako pentsioa…\nGastuak, berriz, sortzen zaizkigun diru-irteerak dira, ordaintzen dugun dirua, hain zuzen.\n8.4.2.1. Gastu motak eta horiekiko jarrera\nGastuak 3 taldetan sailka ditzakegu bere ezaugarri eta garrantzien arabera:\nNahitaezko gastu FINKOAK: Ezinbestekoa da ordaitzea, hori egin ezean ondorio latzak etor daitezkeelako. Adib: Etxearen alokairua, bankuaren mailegua…\nBEHARREZKO gastu ALDAKORRAK: Ezin dira guztiz kendu, baina bai murriztu. Adib: argindarra, telefonoa, arropa…\nBeharrezkoak EZ DIREN gastuak: Baztergarriak dira. Adib: zinema, bidaiak…\nLehentasun horiek kontutan izanda, gastuak gutxitu behar direnean, beharrezkoak ez direnetatik hasi behar da, horiek kenduz. Ondoren, beharrezko gastu aldakorrak ahal bezain bat gutxitu beharko dira; baina, nahitaezko gastu finkoak ordaintzea ezinbestekoa izango da.\n8.4.2.2. Gastuak ez ordaintzearen ondorioak\nOrdaindu beharreko gastuei aurre egiten ez diegunean, guretzat ondorio negatiboak ditu. Gastu motaren arabera, ondorioak larriagoak edo arinagoak dira, baina beti negatiboak. Gastu horiek, nahitaezko gastu finkoak direnean, ez ordaintzearen ondorioak oso gogorrak izan daitezke.\nHorregatik, gastu horiek ordaintzerik ez dugunean, hoberena hartzekodunekin hitz egitea eta NEGOZIATZEA da (atzerapen bat, pixkanaka ordaintzen joatea….). Auzian sartzea edo epaiketetara jotzea ez da inorentzat aukera egokia izaten (irudi txarra ematen du, gastuak sortzen dira, erlazioak zapuzten dira…), irtenbide bat bilatzea beti da aukera hobea zorduna nahiz hartzekodunarentzat.\nZorrak ez ordaintzeagatik izan ditzakegun ondoriorik nagusienak hauek dira:\nZORRA HANDITZEA: Gastuak ordaintzen ez ditugunean, gastu GEHIGARRIAK sortzen dira (berandutze-interesak) eta horiek zorrari gehitzen zaizkio. Ondorioz, berandu ordaintzeak, gure zorra gehitzea dakar.\nEPAIKETEI EDO AUZIEI AURRE EGIN BEHAR IZATEA: Gure ordainketei aurre egiten ez diegunean, dirua jaso behar zuten hartzekodunek, epaitegira jo dezakete beren dirua eskatzera. Hori gertatuz gero, gastuak izango ditugu: epaiketaren gastuak, abokatua… eta abar.\nGURE ONDASUNAK GALTZEA EDO ENBARGOAK JASATEA: Zorrak ordaintzen ez ditugunean, hartzekodunek eska dezakete gure jabetzak baliatzea zorra ordaintzeko eta ondasun horiek gal ditzakegu: etxea, kotxea, motorra….\nKREDITU-HISTORIALA OKERTZEA: Zorrak epean ordaintzen ez baditugu eta egoera luzatzen bada, berankorren zerrendetan sartu gaitezke. LISTA BELTZ hauetan agertzen dira zorrak ordaindu ez dituzten pertsonak eta, banku eta enpresak askok lista hauetan begiratzen dute inori dirua utzi edo kredituz saldu aurretik. Ondorioz, zerrenda horietan egoteak zaildu dezake etorkizunean maileguak lortzeko aukera izatea. Zerrenda horietan sartzea ez da zaila, gure ordainketetan atzeratuz gero, epe batean egiten ez baditugu, hartzekodunak eska dezake bertan sartuak izatea. Ateratzea, ordea, ez da hain erraza, epe luzeak igaro behar dira eta izapideak egin behar dira zerrenda horietatik atera ahal izateko.\n8.5.1. Nola egiten da?\nDiru-sarrerak eta, bereziki, gastuak ez dira beti berdinak. Askotan ustekabeko gastuak sortzen dira edo diru-sarrerak gutxitzen dira (lana galtzea, diru-laguntzak galtzea, inbertsioek esperotako etekinak ez ematea …).\nAldaketa horiek etekin kaltegarriak izan ez ditzaten pertsona edo familia baten egoeran, komenigarria da, ahal den heinean, aurreztea; eta, horretarako AURREKONTUA da erreminta baliagarriena.\nAurrekontuan idatziko ditugun izango ditugun diru-sarrera eta gastuak hilabete bakoitzeko eta, ondoren, diru-sarrerei gastuak kenduz, hilabete bakoitzeko soberan dugun dirua ikusiko dugu. Honela, erabaki dezakegu zenbat diru aurrezteko gaitasuna dugun eta gure aurrezte-plana antolatu dezakegu.\n8.5.2. Aurrekontua doitzea\nEz da nahikoa momentu batean aurrekontua osatzea; egin ondoren, ALDIZKA, BERRIKUSI behar dira. Egoerak aldatuz doaz: diru-sarreran handitzen edo gutxitzen dira; gastuak aldatzen, agertzen edo desagertzen dira. Beraz, ezinbestekoa da, erreminta baliagarria izan dadin, epeka berrikustea eta doitzea.\n8.5.3. Aurrekontuaren emaitza\nAurrekontuan, esan bezala, diru-sarrerei gastuak kenduko dizkiogu. Kenketa horren emaitza, SALDOA, positiboa (diru-sarrerak altuagoak direnean) edo negatiboa (gastuak altuagoak direnean) izan daiteke.\nLehenengo kasuan, saldoa POSITIBOA denean, soberan geratzen den dirua aurreztu ahal izango dugu. Horrela, diru horrekin, etorkizunean, behar edo nahi ditugun gastuei aurre egin ahal izango diegu (oporrak, ezusteko gastuak, kotxea edo etxea berritu…). Beste aukera bat, inbertitzea izango da; hau da, dirua inbertsio produkturen batean edo negozio batean sartzea, etekinak lortzeko eta dugun diru-kantitatea gehitzeko.\nBigarren kasuan, saldoa NEGATIBOA denean, ez dugu nahikoa diru izango zorrei aurre egiteko eta, aipatutako ondorio negatiboak izan nahi ez baditugu, diru-sarrerak handitu edo gastuak gutxitu beharko ditugu.\nDiru-sarrerak HANDITZEA beti ez da erraza epe motzera; agian izan dezakegu ordu estrak egiteko aukera edo lan berriren bat bilatzea, baina beti ez dago aukera.\nGastuak GUTXITZEA hein batean, ordea, normalean errazagoa da. Horretarako, beharrezkoak ez diren gastuetatik hasi beharko dugu, horiek kenduz (etxetik kanpora ez bazkaldu egoera aldatu arte, zinera ez joan, ez bidaiatu…). Nahikoa ez balitz, beharrezko gastu aldakorrak gutxitu beharko ditugu. Hauek ezin dira beti guztik kendu, baina bai gutxitu (janari merkeagoa erosi, arropa ezinbestekoa ez denean baino ez erosi, argindarra edo telefonoa minimoan kontsumitu….).\nHala ere, gastuak diru-sarrerak baino handiagoak badira eta saldo negatiboa badugu, FINANTZAKETA BILATU BEHARREAN izango gara: dirua utziko duen inor bilatu beharko dugu. Baina, finantzaketa bat lortu ahal izateko, etorkizunean diru hori ITZULI ahal izateko gaitasuna izan behar dugu; hala ez balitz, ez dugu finantzaketa hori emango digunik lortuko, inork ez baitio dirua mailegatu nahiko itzuliko ez dion norbaiti.\n8.5.4. Aurrekontuaren azterketa (Balorazioa, Adib (4))\nBehin aurrekontua osatuta, garrantzitsua da aurrekontuaren azterketa egitea eta bertan dauden atalen pisua aztertzea. Horretarako, aurrekontuko atal bakoitzak duen ehuneko pisua (%) adieraztea eta aztertzea komeni da. Modu horretan, ikus daiteke aurrekontuaren zein zati suposatzen duen gastu mota bakoitzak eta ikuspegi horrek lagun dezake aurrekontua orekatzen.\nAurrekontua NEGATIBOA ateratzen bazait eta gastuen ehuneko altuena BEHARREZKOAK EZ DIREN GASTUAK (baztergarriak) badira (aisialdiko gastuak…), errazago gutxitu ahal izango ditut eta nire aurrekontua orekatu.\nGastuen ehuneko altuena NAHITAEZKO GASTU FINKOAK badira (hipoteka, alokairua, aseguruak…), ordea, ez da hain erraza izango aurrekontu horri buelta ematea, eta orekatzeko beste irtenbide sakonago batzuk bilatu beharko dira (alokairu merkeagoa duen etxera joan, diru-sarrera altuagoak lortzen saiatu, mailegu edo hipoteken kuotak gutxitzen saiatu epea aldatuz… eta abar).\nGastuen ehuneko altuena BEHARREZKO GASTU ALDAKORRAK direnean (janaria, arropa, argindarra, gasa…), ordea, ezingo ditugu guztiz kendu, baina agian aztertu dezakegu gure kontsumo ohiturak egokiak al diren edo gastu horiek murrizteko biderik dagoen (argindar edo gas konpainia ezberdinak aztertu, eskaintzak al dauden ikusi, zentzuzko kontsumoa egin, janaria non erosten dugun ikus eta kalitatea gutxitu gabe kostua gutxitu dezakegun aztertu, adibidez, eskaintzak probestuz… eta abar).\nAurrekontua POSITIBOA bada ere, komenigarria izaten da ikustea zein gastutara doan aurrekontuaren ehuneko handiena, ea horiek gutxitu daitezkeen aztertzeko eta gure aurrezteko gaitasuna handitzeko.\n8.6.1.1. Zer da? (4)\nDenok dugu diru-kezkarik ez izateko ametsa, nahi dugun denetarako dirua izatea. Dirua, ordea, ez da mugagabea. DIRUA LORTZEAk esfortzua eskatzen du eta, askotan, ez da ziurra: lana galdu dezakegu, gure negozioa pikutara joan daiteke….\nGASTUAK, berriz, ugariak dira eta, askotan, espero ez genituenak sortzen zaizkigu (gaixotasun bat, etxean matxurak sortzea….).\nDiruarekin kezkarik ez izateko modu hoberena AURREZTEA da. Aukera dugunean, dirua gordetzen badugu, ezustekoak sortzen direnean edo gure aurrekontua negatiboa denean, aurrezkiak baliagarriak izango zaizkigu egoerari aurre egiteko.\nAurrezkiak, azken finean, gure diru sarreretatik gastatzen ez dugun diru kantitateak dira. Horiekin, etorkizuneko gastuak ordaindu ahal izango ditugu.\n8.1.6.2. Aurrezteko arrazoiak\nDirua aurreztuta izateak lasaitasun finantzarioa emango digu. Ezusteko gastuak askotan sortzen dira bizitzan eta horiek ordaintzeko nahiko diru gordeta izateak ardurak kentzen dizkigu.\nAurrezteko arrazoi nagusienak hauek dira:\nETORKIZUNEKO PLANAK EDO AMETSAK BETETZEA: Denok ditugu etorkizunean bete nahi ditugun planak edo ametsak: oporrak, etxe edo kotxe berria, ikasketak, negozio bat sortzea…. Dirua gutxika aurreztuz bagoaz, etorkizunean plan horiek burutzeko aukera emango ditu.\nLARRIALDI EDO EZUSTEKOEI AURRE EGITEA: Beti sortu daitezke gure aurrekontuan jasota ez genituen gastuak: gaixotasun bat, matxurak, istripu bat…. Sortzen zaizkigunean, gerta liteke momentu horretan ez izatea nahikoa diru-sarrera horiek ordaintzeko. Aurrezkiak baditugu, gastu hauek ordaintzerik izango dugu arazorik gabe.\nETORKIZUNEAN ZORRIK EZ IZATEA: Aurrekontua negatiboa ateratzen zaigunean, aurrezkirik ez badugu, maileguren bat eskatzeko beharra izango dugu. Aurrezkiak baditugu, ordea, ez dugu zorpetzeko beharrik izango eta zorpetzeak dakarzkigun ardura eta gastuak ekidingo ditugu.\nGUSTUKO EZ DITUGUN LANAK EDO LAN-EGOERA ONARTZEA: Diru falta dugunean, askotan, atsegin ez dugun lan bat hartu edo nahi ez ditugun lan-baldintzetan (ordutegi kaskarrak, asteburuak…) aritu beharra sortzen zaigu. Aurrezkiak baldin baditugu, ordea, lana galduz gero, lasaitasuna izango dugu gogoko dugun lana bilatu arte eta benetan atsegin dugun lana bilatu ahal izango dugu.\nJABETZAK MERKEEGI SALDU BEHAR EZ IZATEA: Diru-faltak egin dezake gure jabetzak (etxea, negozioa, kotxea…) azkar eta merkeegi saldu behar izatea, gure egoera okertuz. Aurrezkiak baditugu, berriz, erabakiak lasaitasunez eta egoki hartu ahal izango ditugu.\nZORPETZEKO AUKERA GEHIAGO IZATEA: Aurrezteko gaitasuna duenak, zorpetzeko beharra izanez gero, errazago lortu ahal izango du finantzaketa bat. Aurrezteko gaitasuna duenak, berez, erraztasun gehiago izango baitu zorra itzultzeko.\n8.6.1.3. Zenbat aurreztu behar da?\nAurreztu beharreko kopurua desberdina da guztiontzat; denok ez dugu egoera berbera ez eta aurrezteko gaitasun berdina. Hala ere, badaude kontutan hartu beharreko hainbat faktore, aurreztu beharreko kopurua kalkulatu ahal izateko:\nJABETZA-KOPURUA EDO ONDASUN-ABERASTASUNA: Jabetza edo aberastasun ugari duten pertsonek kezka gutxiago izaten dituzte diruaren inguruan. Kasu horietan, eta nahikoa ondasun-aberastasuna badute, ez dute aurrezteko horrenbesteko beharrik izango. Hala ere, inork ez du ezer betirako bermatua eta aurrezteko ohitura egokiak izatea denontzat da baliagarria. Behar gehiegi ez izanda ere, ondasun asko dutenek ere aurreztea komenigarria da lasaitasun osoa izateko.\nDIRU-SARREREN FINKOTASUNA: Guztion diru-sarrerak ez dira beti egonkorrak. Lanak, askotan ez dira betirako eta momentu batean ditugun diru-sarrerak gerta liteke aurrerago desagertzea edo gutxitzea. Lana eta soldata ziurtatuta duten bakarrak FUNTZIONARIOAK dira eta hauek, diru-sarrerak bermatuta izanda ere, ezusteko gastuak ere izan ditzakete.\nHala ere, gure lana ez bada finkoa edo etorkizunean mantenduko ote dugun ez badakigu, egokiena da soldata hori dugun artean, ahal dugun guztia aurreztea. Zenbat eta egonkortasun gutxiago izan diru-sarreretan, orduan eta gehiago aurreztea komeni da.\nOSASUNAREN EGOERA: Gure osasunaren etorkizuna ez da inoiz ziurra, baina osasun ona ez duten pertsonek, ahal duten gehiena aurreztea komeni da. Posible da etorkizunean Gizarte Segurantzak ordaintzen ez dituen gastuak izatea (hainbat tratamendu, etxea moldatu behar izatea….) eta, bestalde, osasuna falta denean, zaila da lan egin ahal izatea eta diru-sarrera egokiak izatea.\nHori guztiagatik, osasuna egokia ez dutenei, komeni zaie gastuak ahal den guztia gutxitzea eta posible duten guztia aurreztea, etorkizunean sortu daitezkeen beharrei aurre egiteko.\nFAMILIA-EGOERA: Familiaren osakerak ere eragina du aurrezteko beharrean. Familia batek seme-alaba kopuru handia edo adineko edo dependentziadun senideak badituzte, posible da etorkizunean diru-behar altuagoak izatea (seme-alaben ikasketak, etxea moldatu behar izatea senideentzat, pertsonaren bat kontratatu behar izatea senideak edo seme-alaben zaintzan laguntzeko…).\nKasu horietan, komeni da ahalik eta diru gutxien gastatzea beharrezkoak ez diren gastuetan eta ahal den guztia aurreztea.\nBankuak eta kutxak enpresa eta familien aurrezkiak lortzen saiatzen dira. Hauek bereganatuz, diru hori erabil dezake beste familia eta enpresa batzuei eskaintzeko, finantza-produktu ezberdinen bitartez: maileguak, inbertsioak….\nBankuak eta kutxak, beraz, diru-merkatua kudeatzen duten BITARTEKARIAK dira, familia eta enpresen beharrak asetuz eta zerbitzu horren trukean etekinak lortuz.\nBankuei, dirua banku-kontuetan dituzten aurreztaileei interes txiki bat eskainiko diote eta, ondoren, diru hori beharra dutenei eskainiko diete trukean interes handiago bat kobratuz. Eta kobratzen duten interes handiaren eta ordaintzen duten interes txikiaren arteko diferentzia bankuen irabazia izango da.\nBankuek eskaintzen dituzten produktuak asko dira, baina ohikoetan banku-kontuak dira, diru gordetzeko funtsezko euskarriak. Kontu hauek mota ezberdinetakoak dira. Hauek, bi motatakoak izan daitezke:\nEpe finkorako gordailuak edo ezarpenak\n8.6.2.1. Ageriko gordailuak\nDef: Hauek dira bankuak eskaintzen duten produkturik ohikoena. Kontu hauetan dirua duten bezeroak, edozein momentutan eskuratu dezakete eta horregatik deitzen zaie ageriko kontuak, dirua aldiro agerian baitago.\nA. EGIN DAITEZKEEN ERAGIKETAK\nKontu hauekin, banku eragiketa ugari egin daitezke. Ohikoenak hauek dira:\nDiru-sarrerak eta diru-ateratzeak bulegoan nahiz kutxazain-automatikoetan\nTxartelen bidezko ordainketak kontuaren aurka\nMugikor bidezko ordainketa\nDiru-transferentziak beste kontuetara\nB. AGERIKO BANKU-KONTU MOTAK\nBi motetako ageriko banku-kontuak daude:\nKONTU KORRONTEAK: Dirua eskuratzeko txekeak edo txartelak erabil daitezke.\nAURREZKI-KONTUAK: Dirua eskuratzeko aurrezki-libreta erabiltzen da. Mota ezagunena, hauen artean, GAZTEENTZAKO LIBRETAK dira. Libreta horiek ezaugarri bereziak eta pizgarriak dituzte, gazteen aurrezkia sustatzeko: komisiorik ez dute, interes altuagoa jasotzen dute, zozketak, opariak….eta abar. Libreta hauek 0-25 urte tartean balia daitezke.\nC. ABANTAILA ETA DESABANTAILAK\nBeste kontu motekin alderatuz, ageriko gordailuek abantaila eta desabantaila hauek dituzte:\nErraz kontrata daitezke\nLikidezia osoa dute\nKutxazainetatik erraz kudea daitezke\nMugimendu guztien informazioa zehazten da aldiro\nErrentagarritasun baxua dute\nKomisio eta gastuak ditzakete: mantentze-komisioak, administrazio-komisioak, eragiketa-komisioak\nTxartelek kostua dute urtean\nGazte-libreten kasuan edo kontuetan hainbat baldintza betetzen direnean (nomina helbideratua izatea, bankuarekiko lotura handia izatea….), komisio eta gastuak gutxitu edo desagertzen dira.\n8.6.2.2. Epe finkorako gordailuak edo ezarpenak\nKasu honetan, kontuaren titularrak akordio bat egiten du bankuarekin. Ondorioz, dirua epe batez kontuan uzteko (atera gabe) konpromisoa hartzen du eta, trukean, interes altuago bat jasotzen du. Epe horretan, ezingo du dirua berreskuratu (eta uzten badiote, penalizazioak jasoko ditu, normalean, interesen parte bat galtzea).\nBestalde, kontu hauek ezingo dira ohiko banku-eragiketen euskarri gisa erabili; hau da, kontu hauekin ezingo da transferentziarik egin, txekerik kobratu, kutxazainetik dirua atera, ordainagiriak helbideratu eta abar. Azken finean, kontu hauen helburua ez da izaten eguneroko beharrei aurre egitea; baizik eta aurreztea eta diruari etekin handiagoa ateratzea.\n8.6.2.3. Bankuetan on-line lan egitearen inguruan kontuan izan beharrekoak\nKontu hauek ageriko gordailuen antzekoak dira, baina internet bidez kontratatu eta kudeatzen dira, bulegotik pasa gabe kontu hauek irekitzeko edo ixteko. Bestalde, kontu hauen mugimenduak ere ez dira postontzian jasotzen paper formatuan, baizik eta interneteko aplikazio edo email bidez.\nHala ere, kontu hauek ez dute galtzen bulegotik pasatzeko aukera, beti joan ahal izango gara dudarik badugu edo laguntza behar badugu, eta bulegoko kutxazainak ere baliatu ahal izango ditugu.\nKontu hauen abantailak ugariak dira:\nEz gara bulego orduetara mugatu behar hauekin eragiketak egiteko.\nAzkar irekitzen dira\nEragiketa-kostu, komisio eta gastu gutxiago dituzte\nEtengabeko informazioa mugimenduen gainean\nEskaintza eta zerbitzu pertsonalizatuagoak eskaintzen dituzte\nKontu hauen kudeaketa internetetik egiten denez, bertan sor daitezkeen arriskuak dituzte bere gain. Horregatik, bankuek nahiz bezeroek, segurtasun neurri egokiak izan beharko dituzte kontu hauen kudeaketari dagokionean. Interneten aritzeko, komenigarriak dira hainbat ohitura egoki hartzea:\nSeguruak diren orrietan baino ez aritzea (giltzarrapoa dutenak edota https–z hasten direnak).\nGako edo segurtasun-koderik ez sartzea ziurrak ez diren orrietan eta emailez ez bidaltzea.\nSakeleko telefono bidez aritzen bagara banku-kontuen aplikazioetan, telefonoak babestea segurtasun kode edo blokeo-pantailekin.\nKodeak epeka aldatzea.\nGako-txartelak edo segurtasun kodeak gainean ez eramatea, etxean leku ziurrean gordetzea eta inoiz ez bidaltzea hauen kopia edo argazkirik.\nNabigatzaileak eguneratzea, birusen aurkako programa eguneratuak erabiltzea eta suebakiak baliatzea.\nLeku publikoetako ordenagailuetan arreta berezia jartzea eta inoiz gakoak ez gordetzea.\n8.7.1. Zer da?\nAurrezten dugunean, dirua GORDETA dugu beharrak edo larrialdiak sortzen direnean baliatu ahal izateko.\nDiru hori erabiltzen ez dugun bitartean, ordea, geldi eduki beharrean, saia gaitezke diru horri etekin handiagoa ateratzen. Horri INBERTITZEA deritzo. Inbertsioen bidez, diruari hainbat erabilera emango diogu, etorkizunean diru gehiago izateko asmoz.\nAurrezkia eta inbertsioa, beraz, oinarri berdina izanda ere (etorkizunean dirua izatea), DESBERDINTASUNAK dituzte:\nHELBURU desberdina dute: aurrezkiak dirua GORDETZEA du helburu; inbertsioak ERRENTAGARRITASUNA lortu nahi du diru hori baliatuz, etorkizunean diru gehiago izateko.\nSEGURTASUNA: aurrezkia guztiz ziurra da eta ez dugu dirua inolaz arriskatzen; inbertsioan, inbertsio motaren arabera, dirua arriskuan jar dezakegu ala ez.\nAURREZKIAK errentagarritasun txikiagoa du\nINBERTSIOAK arrisku handiagoa du, dirua arriskatzen da etekin handiagoak lortzeko.\n8.7.2. Inbertsioen sailkapena\nInbertsioak sailkatzeko 3 irizpide erabiltzen dira:\nLIKIDEZIA: likidezia dirua “likido” bihurtzeko gaitasuna da. Inbertsio batean, dirua berehala berreskura badezakegu, likidezia osoa izango du; dirua berreskuratzeko itxaron behar badugu, likidezia baxua izango du.\nSEGURTASUNA: inbertsioan dirua galtzeko arriskurik ez badago, ziurra dela esango dugu; dirua galtzerik badago, ordea, arriskua dagoela esango dugu.\nERRENTAGARRITASUNA: Etekina lortzeko gaitasuna da. Inbertitutako diruarekin zenbat eta diru gehiago lortu, orduan eta errentagarritasun altuagoa dugula esango dugu.\nInbertsio irizpideak beraien artean erlazionatuta daude: errentagarriak diren inbertsioak, likidezia eta segurtasun gutxi izaten dute, eta alderantziz, likidezia altua badute eta ziurrak badira, errentagarritasun baxuagoa dute. Inbertitzailearen esku egongo da inbertsio mota bat edo bestea aukeratzea, likidezia eta segurtasuna edo errentagarritasuna hobetsiz.\nHiru irizpideak konbinatuz, inbertsio mota ezberdinak izango ditugu:\nErrenta finkoko baloreak\nErrenta aldakorreko baloreak\n8.7.3. Inbertsioen epea\nAurreztea edo inbertitzearen arteko aukeraketan, EPEAK garrantzia du. Normalean, aurrezkia epe motzerako ekintza izaten da eta inbertsioa epe luzeragora:\nEpe MOTZEAN: normalean zenbateko oso altukoak ez diren gastu edo erosketak egiteko, aurreztu egiten dugu. Adibidez: oporrak, mugikorra, motorra, etxeko erreformak…\nModu horretan, gastua egin behar dugunean, dirua eskuragarri dugu modu azkar eta erraz batean.\nAurrezki hau ere, egin ohi da (eta egitea komeni da), nahiz eta helburu jakin bat ez izan, nolabaiteko diru kantitate bat eskuragarri izateko, ezustekoak gertatuz gero, horiei erosotasunez aurre egiteko.\nEpe LUZEAN: Dirua epe luze batera gorde nahi izaten dugunean, ohikoa da aurreztu baino, diru hori inbertitzea; denboraren poderioz diru horri errentagarritasuna ateratzeko eta gordetako diru kopura handitzeko.\nOrokorrean, ERRETIROAri begira ere horrela egin ohi dugu. Erretiratzen garenerako gure osasun ekonomikoa bermatu nahi badugu, aurretik plangintza ekonomiko egokia egin behar dugu.\nInbertsio mota hauek, bereziki PENTSIO-PLANenak, aurrezteko errutina bat izatea eskatzen dute eta errentagarritasun egoki bat bermatuta izan ohi dute (beti ez bada ere, aukeren arabera). Bestalde, pentsio-planetan inbertitzen goazen heinean, ONURA FISKALAK ditu, obligazio fiskalak atzeratzen baititu diru hori kobratu arte. LIKIDEZIAri dagokionean, ordea, ez dute likidezia erraztasunik, dirua ezin baita nahi denean berreskuratu; soilik aurretik ezarritako kasuetan.\nHala ere, epe motzerako inbertsioak (BURTSAN edo NEGOZIO BATEAN….) edota epe luzerako aurrezkiak ere ematen dira (DIRUA GUZTIZ ESKURAGARRI izan nahi denean).\n8.7.4.1. Errenta finkoko baloreak\nInbertsio mota hauei ZOR PUBLIKOA deritze. Errentagarritasuna eta dirua geldi utzi beharreko epea aldez aurretik finkatzen dira. Zenbat eta epea luzeagoa izan, orduan eta altuagoa izaten da errentagarritasuna.\nZor publikoa ERAKUNDE PUBLIKOEK jaulkitzen dute, nagusiki, administrazio zentralek; baina autonomia-erkidegoek ere egin ohi dute. Herri gehienek jaulkitzen dute zor publikoa, estatuak duen finantzaketa modua da; herriko administrazioek mailegua bankuei eskatu beharrean, hiritarrei eskatzen diete dirua, trukean interes altuak eskainiz (interes hauek bankuak kobratuko lukeena baino baxuagoa da, hala ere). Epe batez, hiritarrak dirua mailegatuko dio estatuari, bankuan lortuko lukeen interesa baino altuagoa lortuz eta, aldi berean, estatuak mailegua bankuari eskatuz baino merkeago lortzen du.\nErrenta finkoan, EZAUGARRI hauek ematen dira:\nLIKIDEZIA: ez dute. Inbertsioak iraun bitartean, dirua ezin da berreskuratu. o Segurtasuna: ia erabatekoa, estatuak bermatzen baitu.\nERRENTAGARRITASUNA: epea luzatzen den heinean igotzen da.\n8.7.4.2. Errenta aldakorreko baloreak\nAkzioen erosketan egindako INBERTSIOAK dira. Errenta aldakorraren kasuan, errenta finkoan ez bezala, ez dugu errentagarritasuna aldez aurretik ezagutuko eta inbertsioaren epea ere finkatu gabe egongo da.\nInbertitzaileak enpresa edo negozio bateko akzioak erosten dituenean, bertako jabetzaren parte bat erosten du, BAZKIDE-JABE bihurtuz eta enpresa edo negozioaren kudeaketan parte hartu izango du. Ondorioz, ez dago eperik bere inbertsioa berreskuratzeko. Bazkidea den bitartean, enpresa edo negozioa ondo badoa, dibidenduak edo etekinak lortuko ditu.\nErrenta aldakorrean, ezaugarri hauek ematen dira:\nLIKIDEZIA: erabatekoa da, edozein momentuan saldu daitezke akzioak eta dirua berreskuratu (agian ez inbertitutako guztia).\nSEGURTASUNA: berez, ez dute segurtasunik. Balore batzuk besteak baino ziurragoak badira ere, ezin ziurta daiteke inbertitutako dirua ez galtzea.\nERRENTAGARRITASUNA: aldakorra da, ezin jakin daiteke aurretik, oso altua izan daiteke, hala negatiboa.\n8.7.5. Inbertsioen arriskua\nIkusitako inbertsioek arrisku maila ezberdina dute. ARRISKUAREN arabera sailkatzen baditugu, gutxienetik gehienera, ordena hau litzateke:\nInbertsioen arriskua gutxitu nahi badegu, inbertsio mota ziurrenetara joan beharko dugu; baina, badaude ere, inbertsioen arriskua murrizteko––, bideak; besteak beste, dibertsifikazioa:\nDIBERTSIFIKAZIOA: Inbertsio-funtsetan aipatu dugun moduan, arriskua gutxitzeko modu bat dirua inbertsio ezberdinen artean banatzea da. Denek dute bere arriskua, baina dirua banatzen badugu inbertsio ezberdinetan, zailagoa izango da denak gaizki joatea. Ordea, diru guztia inbertsio bakar batean jartzen badugu eta gaizki badoa, dena galduko dugu. Dirua inbertsio ezberdinen artean banatzeari, dibertsifikazioa deritzo.\nAurreztearen aurkakoa da. Hau da, gastuak diru-sarrerak baino handiagoak direnean, gure AURREKONTUA NEGATIBOA izango da eta falta zaigun diru hori eskatu beharko dugu bankuan edo beste nonbaiten. Eskatzen dugun diru hori ZORRA izango da eta diru hori itzuliz joan beharko gara pixkanaka etorkizunean ditugun diru-sarrerekin.\nHau da, aurrezten dugunean, etorkizuneko gastuak iraganeko diru-sarrerekin (gordeta ditugun horiekin) ordaintzen ditugu. Zorpetzen garenean, iraganeko gastuak etorkizuneko diru-sarrerekin ordaintzen ditugu.\nBizitzan zehar, nahiz eta finantza kudeaketa eta aurrekontu egokiak egin edo aberastasun maila egoki izanda ere, arrunta izango da finantzaketa beharra izatea; batez ere, inbertsio handiak egin behar badira: etxea edo kotxea erosteko, negozio bat montatzeko… eta abar.\nZorpetzen garenean, dirua berehala dugu eskuragarri eta gure beharrak momentuan asetu ditzakegu. Kasu askotan, zorpetuko ez bagina, ezingo genituzke hainbat jabetza erosi edo inbertsio egin, bizitza osoa beharko genukeelako behar dugun dirua pilatzeko eta, dirua lortzerakoan, jabetzaren prezio altuagoa litzateke. Zorpetzeari esker, momentuan eros dezakegu jabetza edo sortu dezakegu negozioa eta hurrengo urteetan itzultzen joan dirua.\n8.8.1. Zorraren kostua eta kudeaketa\nAipatu bezala, zorpetzea aukera ematen digu momentuak lortezinak direnak erosteko, baina bere alderdi negatiboak ere baditu:\nFamiliaren aurrekontuan gastuak gehitzen ditugu (mailegua itzultzen joango gara eta diru hori aurrekontuan gastu gisa gehituko da.\nMaileguek kostuak dituzte (interesak, gastuak, komisioak…) eta, beraz, itzultzen dugun diru kopurua utzi digutena baino altuagoa izaten da.\nPertsona edo familia bakoitzaren egoera desberdina da; baina, hala ere, zorpetze maila gomendagarria, gehienez ditugun diru-sarreren %15aren ordainketak egitea eskatzen digutenak izango dira.\nMailegua itzultzeko gure hileko diru-sarreren %15a baino gehiago ordaindu behar badugu, gure aurrekontuan gehiegizko gastuak izan ditzakegu. Gomendatutako zorpetze mailak honakoak dira:\n(Diru-sarrerekiko %a) Egoera-finantzarioa\n% 0-10 Egokia\n% 10-15 Ertaina\n% 15-20 Arriskutsua\nHala ere, zorpetze maila hauek, ekonomia egoerarekin erlazioa dute. Adibidez, orain pasa berri dugun krisiak egin du jendeak maila horietatik gora zorpetu behar izatea egoera ekonomikoari aurre egiteko eta, orokorrean, zorpetze maila asko igo da familia eta enpresetan.\nMailegu bat jasotzen dugunean, trukean kostu bat ordaindu beharko dugu, INTERESA deritzona. Interesa 2 motetakoa izan daiteke:\nInteres FINKOA: maileguaren iraupen osoan mantentzen da. Hasieratik finkatzen da interesa eta beti berdina da.\nInteres ALDAKORRA: maileguaren iraupenean zehar aldatuz doa, erreferentzia-tasa bati lotuta dago eta. Erreferentzia tasa hau EURIBORRA izan ohi da. Euriborra egunero aldatuz doa, eta gure mailegua epeka errebisatuko denez, euriborraren aldaketak egingo du ordaindu beharreko interesak igotzea edo jaistea, mailegua garestituz edo merketuz.\nMailegu baten interes-tasari (finko nahiz aldakorra) INTERES-NOMINALA deritzo, baina ez da maileguek duten kostu bakarrak. Aurretik aipatu bezala, komisio eta gastuak ere izan ohi dituzte, eta horiek mailegua garestitzen dute. Existitzen diren gastu eta komisioak desberdinak izan ohi dira, eta horren maileguen arteko konparaketa zailtzen du.\nHorregatik, maileguan beren artean konparatu ahal izateko, URTEKO TASA BALIOKIDEA (UTB) erabiltzen da. UTBa kalkulatzean, maileguak dituen kostu guztiak biltzen dira eta horiek kontutan hartuz, benetan ordaintzen dugun % kostua adierazten digu. Bi maileguen UTBak (eta ez interes nominalak) konparatuz, jakin dezakegu zein den merkeena.\n8.8.4. Zorrik ohikoenak\nDirua lortzeko bide ezberdinak daude, eta denek ez dituzte arrisku eta kostu berdinak. Hona hemen finantzaketa lortzeko modu ohikoenak:\nEtxea erosteko edo konpontzeko eskatzen dira. Dirua itzuliko dugula bermatzeko, ETXEA jartzen da garantia moduan eta, ordainduko ez bagenu, etxea gal dezakegu. Mailegu hauen kontratuak NOTARITZA batean sinatzen dira. Epe luzekoak izaten dira, baina kostu baxukoak.\n8.8.4.2. Mailegu pertsonalak edo kontsumo-maileguak\nOso ohikoak dira eta gastu ezberdinei aurre egiteko erabiltzen dira: bidaia, kotxea, ikasketak, konponketak… Diruaren itzulera pertsonak berak bermatzen du eta kontratu batean jasoko dira baldintza guztiak. Mailegu hauek eman aurretik, dirua eskatzen duenaren egoera ekonomikoa aztertuko da, dirua itzultzeko gai izango dela bermatzeko.\nKasu hauetan, bankuan diru kantitate bat jartzen dio eskuragarri bezeroari eta horren behar duen partea soilik erabiliko du aldiro. Interesak, erabiltzen den partetik ordainduko dira soilik.\nTxartel hauen bidez, erosketak egin ditzakegu nahiz eta dirurik ez izan. Hilabetean zehar egindako ordainketak, hurrengo hilabete hasieran ordaintzen dira (kosturik gabe) edo pixkanaka ordaintzeko aukera ere badago.\n8.8.4.5. Saltokietako txartelak\nKreditu-txartelen antzekoak dira, baina denda ezberdinek sortzen dituzte, bertan egindako erosketak finantzatzeko. Saltokitik kanpora ez dute baliorik.\n8.8.4.6. Bankuetako zenbaki gorriak edo zorpekoak\nKontuan dirurik ez dagoen arren, ordainketa egiten denean. Dirua negatiboan geratzen da, nolabait eta horri zenbaki gorriak deritzo. Interes altua eta kostuak izan ohi dituzte.\n8.8.4.7. Bankuetatik kanpoko kreditu erraz edo azkarrak\nKopuru txikiko kredituak eskaintzen dituzte bankuak ez diren kreditu-erakundeek. Izapide gutxi egin ohi dira eta modu azkar batean gauzatzen dira. Interes maila ezberdinetakoak daude; baina askotan interes oso altua dute. Hala ere, oso erabilpen altua dute, bankuek baino baldintza gutxiago eskatzen baitituzte mailegua lortzeko eta, askorentzat, aukera bakarra izaten da, bankuek ez dietelako mailegurik eskaintzen\nAhal den heinean, zorpetu behar bagara, finantzaketa mota MERKEENA bilatu beharko dugu (UTB tasa baxuena duena) eta, ahal den heinean, ez ditugu erabiliko kostu altua duten finantzaketak, horiek gure gastuak izugarri gehituko baitizkigute.\nHala ere, finantzaketa aukeratzerako orduan, kostua faktore bat izango da (dituen interes eta gastuak), baina ez bakarra; gure beharrei eta inbertsio motari hobekien dagokiona aukeratu beharko dugu.\n8.8.5. Finantzaketa lortzeko baldintzak\nFinantzaketa bat eskatzera goazenean, bankuak edo kreditu erakundeak, itzuliko diogula bermatu nahiko du. Horregatik, gure egoera ekonomikoa aztertuko du erabakia hartu aurretik:\nLana dugun ala ez eta, izatekotan, lana finkoa ala epe baterakoa al den.\nJasotzen dugun soldata maila.\nDitugun gastuak (beste mailegu edo hipotekak, seme-alaba kopuruak, beste gastuak…).\nDitugun jabetzak edo inbertsioak (akzioak, etxeak, garajeak, kotxeak….).\nGure bikotearen edo familiaren egoera ekonomikoa (askotan, eskatuko digute pertsona batek baino gehiagok bermatzea diru itzulera)\nGure kreditu-historiala: ea aurretik izan ditugun zorrak ondo ordaindu ditugun, ordaindu gabeko zorrik dugun… eta abar.\nMaileguak idatziz gauzatzen dira mailegu-kontratu batean. Bertan maileguaren baldintzak idatziz geratuko dira eta bi alderdiek sinatuko dute: mailegu-emaileak eta mailegu hartzaileak.\nKontratuan agertzen diren informazioak dira:\nPRINTZIPALA: maileguan emango den diru-kopurua. Kopuru honekiko kalkulatuko dira interesak, gastuak eta komisioak.\nINTERES NOMINALA: ehunekotan adierazten da eta mailegatuko 100 euro bakoitzagatik kobratuko den kostua agertzen du.\nEPEA: Zenbat denbora izango duen mailegu-hartzaileak zorra itzultzeko. Zenbat eta luzeagoa izan epea, orduan eta baxuagoa izango da hilero ordaindu beharreko kuota (zenbat eta hilabete gehiagotan zatitu mailegatutako kopurua, orduan eta gutxiago ateratzen da).\nKUOTA: zenbat ordainduko den hilero. Ordainketa horren parte bat zorra gutxitzeko izango da eta beste parte bat interesak ordaintzeko.\nMAILEGU-EMAILEA dirua uzten duen finantza-erakundea, normalean bakuna edo kutxa.\nMAILEGU-HARTZAILEA: dirua jasoko duena eta zorra ordaintzen joango dena.\nUTBa: Maileguaren benetako kostua 100 euro bakoitzeko, kontutan izanik kostu guztiak (interes nominala, komisioak, gastuak…).\nKOMISIOAK: Finantza erakundeak kobratuko dituen kostu gehigarriak hainbat arrazoiengatik (mailegua ireki, itxi, ….).\nGASTUAK: Maileguaren inguruan sor daitezkeen beste hainbat gastu: tasazioa, notaritza, aseguruak…\nKontratua definitu aurretik, mailegu-hartzaileari askotan aukera ezberdinak emango zaizkio interes, epe eta kuotari begira, bere beharretara eta egoera ekonomikora moldatzeko. Bezeroaren konpromezuaren arabera bankuarekiko, interes hobea edo okerragoa lortu ahal izango du. Bankuak, bestalde, kontutan izango du eragiketa horrek duen arriskua baldintzak finkatzerako orduan. Arrisku gutxiagoko eragiketa batek, ziurrenik, baldintza hobeak jasoko ditu, arrisku handiko batekin alderatuz.\nBestalde, aukera desberdinak egon daitezke epe eta kuota kopuruari begira. Itzultzeko epea motza bada, kuota handituko da eta epe luzatzen bada, kuota gutxituko da.\n8.8.7. Ez ordaintzearen ondorioak\nAurrekontuen atalean, aztertu dugu gastuak ez ordaintzeak dituen ondorioak. Zorrak ez ordaintzeak ere ondorio berdinak izango ditu; azken finean, guretzako nahitaezko gastu finko bat baitira.\nModu laburrean, ondorioak hauek dira:\nEpaiketei edo auziei aurre egin behar izatea\nGure ondasunak galtzea edo enbargoak jasatea\nBermeak edo abalak badaude, hauek arriskuan jarriko ditugu (familiako baten etxea edo propietateak… eta abar).\n8.9. Bankuekin harremanak\nBankuen eta beren bezeroen arteko harremanak, beste enpresa askotan ez bezala, kontratu bidez zehazten dira: kontu bat irekitzeko, txartela eskatzeko, edozein produktu kontratatzeko….\n8.9.1. Eskubideak eta betebeharrak\nBanku eta bezeroen arteko kontratuetan, alde bietarako eskubide eta betebeharrak ezartzen dira.\nKontratu horiek, beraz, garrantzi handia dute eta bertan dagoen eduki osoa (letra txikian dagoena barne) irakurtzea eta ulertzea ezinbestekoa da. Ulermen hori bermatzea alde bietako ardura da, bezero batek ezin baitu, legez, kontratatu ulertzeko gai ez den edozein produktu finantzario. Ondorioz, bezeroek, ez lukete sinatu beharko inongo banku-kontraturik, hura osotasunean ulertu arte.\n8.9.2. Informazioa eta negoziazioa\nBankuak eskaintzen duen produktu berdin batek, baldintza ezberdinak izan ditzake bezero batekiko edo bestearekiko. Besteak beste, bezero batetik bestera faktore hauek alda daitezke:\nKomisio eta gastuak\nZorpeko edo zenbaki gorriek dituzten kostuak\nBankuak, bezeroaren hainbat ezaugarri kontutan hartuko ditu horiek ezartzeko momentuan, besteak beste:\nBankuarekiko atxikipena (nomina helbideratua izatea, aseguruak ala pentsio planak kontratatua izatea…).\nBezeroaren ezaugarriak ikusita, bankuak duen interesa bezero hori eskuratzeko edo ez galtzeko.\nBezeroaren gaitasun finantzarioa.\nHorregatik, produktu bat banku batekin kontratatu aurretik, aukera eta eskaintza ezberdinak aztertzea komeni da eta, ondoren, banku ezberdinekin negoziatzea, aukerarik hoberena kontratatu ahal izateko.\n8.3.1.1. Inflazioa-Deflazioa (Def, Funtzionamendua, Neurketa, Azpiko inflazioa, Ondorioak (4))\nDef: Ekonomia bateko prezioek oro har eta modu jarraituan gora egitea.\nFuntzionamendua: Inflazio egoera batean, soldatak eta diru sarrerak maila berean gehitzen ez badira, familiek eta pertsonek ondasun eta zerbitzuak erosteko ahalmena galtzen dute, salneurriak igotzean moneta unitate bakoitzarekin ondasun eta zerbitzu gutxiago eskura baitaitezke.\nInflazioa neurtzeko, Kontsumorako Prezioen Indizea erabiltzen da. Indize horrek gehien kontsumitzen diren ondasun eta zerbitzuak biltzen ditu bere baitan eta prezioen maila orokorraren bilakaera erakusten du.\nBatzuetan, energia eta landu gabeko elikagaiak ez dira kontutan izaten inflazioa kalkulatzeko, gai horien prezioak oso ezegonkorrak izaten baitira. Gai horiek baztertuz, kalkulatzen den inflazioari azpiko inflazioa deritzo.\nEspainian, langileen soldaten batez bestekoa inflazioaren arabera igotzen da, langileak erosteko ahalmenari euts diezaion (Europan, Espainian ez bezala, soldatak produktibitateari lotu ohi zaizkio).\nEkonomiaren egoera ona denean, enpresentzat mesedegarria izaten da;\nbaina, krisi-garaietan, guztiz alderantzizkoa gertatzen da: enpresek soldatak igo behar izaten dituzte, lehen baino gutxiago irabazita ere, eta, zenbaitetan, galerak izanda ere bai.\nParadoxa dirudien arren, soldatak ezinbestean igo beharrak enpresa itxiaraztea eragin dezake, eta, lan-baldintzak babestu beharrean, lanpostuak galtzea ekarri.\nErosteko ahalmena galtzea:\nKaltetuak: Pentsiodunak, Langileak, Aurreztaileak, Herrialdeko produktuak esportatzen dituzten enpresak…\nZordunak: Zorraren balioa kopuru finko bat izan ohi da. Diruaren balioak behera egiten badu, zorrarenak ere behera egingo du eta errazagoa izango da zorra ordaintzeko adostutako kopurua lortzea.\nEstatua: Administrazio publikoak beti ordaintzen du kredituan. Zorra kitatzen ez duen artean, zor duen dirua galtzen ari da, inflazioa dela-eta.\nAtzerriko produktuak inportatzen dituzten enpresek: Herrialde batean beste batean baino gehiago egiten badute gora prezioek abantailak izango dituzte atzerriko produktuek: bertako produktuen funtzio eta ezaugarri berberak dituen produktu bat eskuratu ahal izango da, baina merkeagoa.\n8.3.1.2. Deflazioa (Def, Baldintzak, Arazoak (3))\nDef: Prezioen gutxitze jarraitu eta orokorra da. Aurkako terminoa inflazioa da; prezioen igotze jarraitu eta orokorra, alegia. Oro har, ekonomiako krisialdi eta atzeraldietan gertatzen da deflazioa, kontsumoaren eta inbertsioaren atzerakadak prezioen beherakada dakarrenean.\nBaldintzak: Ondasun eta zerbitzuen prezioen gainbehera orokorra da, gutxienez denboran 6 hilez luzatzen dena. Horregatik, tarteka sektore jakin batean ematen diren prezioen jaitsierak ez dira deflaziotzat hartzen.\nPrezioak jaistea ez da beti albiste positiboa:\nHerritarrek diru gutxiago xahutuko dute, besteak beste, oinarrizko erosketak egiterakoan.\nGainera, beherako joera denboran luzatuz gero, testuinguru ekonomikoak okerrera egingo du. Jendeak merkeago erosteko itxaroten badu, eskaera-kopuruak behera egingo du; eskaerak gutxituta, enpresek gutxiago ekoiztuko dute eta, ondorioz, irabaziak izan beharrean, galerak izango dituzte; horrek soldatak jaistea eta kaleratzeak ugaritzea ekarriko du, baita langabezia-tasak gora egitea ere.\nGurpil zoroa ez da hor amaitzen. Kontsumoaren beherakadarekin batera BEZa ere jaitsiko da, hau da, diru gutxiago bilduko da zergen bitartez eta, beraz, administrazioek baliabide gutxiago izango dituzte gastu publikoan inbertitzeko.\n8.3.2. Inflazioa neurtzea\n8.3.2.1. KPI (Def, Funtzionamendua (5))\nDefinizioa: Kontsumo Prezioen Indizea. Batez besteko familia batek kontsumitzen dituen ondasunen prezioen batez besteko haztatua da (Haztatua: Familiek produktu jakin batean zer ehuneko gastatzen duen). Espainian, INEk kalkulatzen du.\nHorretarako, oinarritzat hartzen den une batean, familiek kontsumitzen dituzten produktuen lagin bat osatzen da, erosketa-saskia izenekoa, familia guztien kontsumoaren adierazgarria izango dena, eta produktu horien prezioen jarraipena egiten da hilabetez hilabete.\nPrezioak bateratu egiten dira eta indize bat kalkulatzen da, oinarri-urtean 100 balioa duena eta hortik aurrera oinarri horrekiko aldaketa adieraziko duena.\nIndize orokorraz gainera, produktu motaren araberako prezioen bilakaera ere (elikagaiak, garraioa, arropa, …) kalkulatzen da.\nKPIren bilakaera soldata, pentsio eta produktuen prezioak aldatzeko erreferentzia gisa erabiltzen da maiz; izan ere, Kontsumorako Prezioen Indizea zenbat igo, halako igoera izan beharko lukete ere soldata eta pentsioek erosteko ahalmena mantentzeko.\nGehienetan, estatistika ofizialaz arduratzen diren gobernu-erakundeen ardurapean dago KPI indizearen eraketa.\n8.3.2.2. INE (3)\nEspainiako Estatistika Institutua (jatorrizko izena, gaztelaniaz, Instituto Nacional de Estadística) Espainiako erakunde estatistiko ofizial nagusia da.\n1945ean sortu zen ofizialki eta geroztik Estatuko errolda eta beste estatistika ofizial nagusiak biltzea eta zerbitzu estatistikoak koordinatzea eta ikuskatzea du helburu. Espainiako Ekonomia eta Lehiakortasun Ministerioaren erakunde autonomoa da eta Madrilen du egoitza nagusia. Espainiako probintziako hiriburu guztietan ere delegazioak ditu.\nErosketa-saskia deritzona egiten du, hau da, oinarrizko kontsumo talde bakoitzean adierazgarriak diren produktuak hautatzen ditu. Inkesta bidez egin ohi du eta KPI kalkulatzeko balio du.\n7. gaia: Estatuaren eginkizuna eta zerga-politika\n9. gaia: Finantza-sistema eta Burtsa


Aspacerentzat Gastrolare solidarioa egiten ari dira gaur Dolarean - Goierriko Hitza : Goierriko Hitza\nGastrolare solidarioa egiten ari dira gaur Beasaingo Dolarean. 12:00etan eman zaio irekiera eta antolakuntzakoek esandakoaren arabera “jende asko gerturatu da lehenengo ordutik”. Aspace elkartearentzat diru bilketa egitea da gaurko Gastrolarearen helburua. Hori dela eta gaur pintxoekin lortutako dirua elkarte horrentzat izango da. Estimulu makina bat erostreko bideratuko da gaurko egunean bildutako dirua. Arratsaldean eta iluntze partean ere egongo da aukera Dolarea hotelera gerturatu eta Aspacereekin kolaboratzeko, 00:00ak artea. Egun osoan zehar, aurpegi ezagunak, tailerrak eta dinamizatzaileak egongo dira eguna girotzeko.


Irekia Eusko Jaurlaritza - Gobierno Vasco :: Elkarrizketa Idoia Mendiari Radio Euskadiko "Boulevard" saioan\nElkarrizketa Idoia Mendiari Radio Euskadiko "…\n<iframe src="https://www.irekia.euskadi.eus/eu/embed/videos?flv_video=2020%2F09%2F10%2Fnews_63144%2Fmendia_radio_euskadi.flv" width="320" height="210" allowfullscreen></iframe>\nElkarrizketa Idoia Mendiari Radio Euskadiko "Boulevard" saioan Iturria: Irekia\nIdoiaMendia_Boulevard_1.jpg Iturria: Irekia\nIdoiaMendia_Boulevard.jpg Iturria: Irekia\nIdoia Mendia lehendakariordearen ustez, sindikatuekin eta enpresaburuekin egindako "hitzarmen soziala" da bere sailaren estrategiaren "ardatza".\nLan-merkatuan sartzean "aukera-berdintasuna" bermatzen lagunduko duten politika publikoak egitearen aldeko apustua egin du Mendiak; bereziki, emakumeen, gazteen eta 45 urtetik gorakoen krisia gordinago pairatu dutenak19\nIdoia Mendia lehendakariorde eta Lan eta Enplegu sailburuak esan du bere sailaren estrategiaren "ardatza" "hitzarmen soziala" dela, Euskadiko ekonomia suspertzeko oinarriak jarriko dituzten sindikatuekin eta enpresariekin akordioak lortzeko.\n"Nire eskua luzatuta dago", esan du Radio Euskadiko "Boulevard" saioan egindako elkarrizketa batean.\nmendia_radio_euskadi_interb... behera kargatu (6 MB)\nmendia_radio_euskadi_interb... 400 MB


Ugazten ekintza edo tailerren bat prestatzeko interesa daukazu? – Conoce Uharte Ezagutu\nUgazten ekintza edo tailerren bat prestatzeko interesa daukazu?\nby Juventud - Gazteria · Published 2022/01/10 · Updated 2022/01/10\nAzaldu zure ideiak, 2022ko aurrekontuetan sartzeko!\nby Juventud - Gazteria · Published 2022/02/05\nNext story 🎭 ANTZERKIAREN ESTREINALDIA! 🎭


MB 2015 uztaila - Suitzako mundu osoko Jainkoaren eliza\nguri buruz > J. Tkach-en langileen eskutitza > MB 2015 uztaila\nZuetako askok badakizue bidaiatzen ari naizenean nire agurrak bertako hizkuntzan esan nahi ditudala. Pozik nago "kaixo" sinple batetik harago joango naizelako. Batzuetan, ordea, hizkuntzaren ñabardura edo jaki batek nahastu egiten nau. Urteetan zenbait hizkuntzatan eta zenbait grezieraz eta hebreeraz hitz batzuk ikasi ditudan arren, ingelesa nire bihotzaren hizkuntza izaten jarraitzen du. Beraz, otoitz egiten dudan hizkuntza ere bada.\nOtoitzari buruz pentsatzen dudanean, istorio bat gogoratzen dut. Ahalik eta ondoen otoitz egin nahi zuen gizon bat zegoen. Judua zenez, judaismo tradizionala hebreeraz otoitz egiten duela ohartu zen. Analfabeto gisa, ez zuen hebreera ezagutzen. Beraz, egin zekien gauza bakarra egin zuen. Hebrear alfabetoa behin eta berriz errepikatu zuen bere otoitzetan. Rabbi batek gizona otoitz egin eta galdetu zion zergatik egiten zuen. Gizonak erantzun zion: "Santua, bedeinkatua izan da, badaki zer den nire bihotzean. Gutunak ematen dizkiot eta hitzak biltzen ditu".\nUste dut Jainkoak entzun zituela gizonaren otoitzak, zeren Jainkoak zaintzen duen lehen gauza otoitz egiten duenaren bihotza da. Hitzak ere garrantzitsuak dira, esaten denaren esanahia transmititzen dutelako. El Shama den Jainkoa (Entzuten duen Jainkoa, 1. Salmoa7,6), otoitza hizkuntza guztietan entzuten du eta otoitz bakoitzaren korapilatsuak eta ñabardurak ulertzen ditu.\nBiblia ingelesez irakurtzen dugunean, erraz gerta daiteke Bibliako jatorriek hebreeraz, aramaieraz eta grezieraz ematen dizkiguten esanahi ñabardurak eta ñabardurak. Adibidez, hebreera mitzvah hitza ingelesez bidera itzultzen da. Baina ikuspegi horretatik, norbaitek Jainkoa arau-hauste araudiak kudeatzen dituen diziplina zorrotz gisa ikusteari ematen dio. Baina Mitzvah-ek frogatzen du Jainkoak bere herria bedeinkatu eta pribilegiatu egiten duela eta ez dituela kargatzen. Jainkoak bere mitzvah aukeratu zuen herriari eman zionean, lehenik eta behin, obedientzia ekartzen duten bedeinkazioak ezarri zituen, desobedientziatik datozen madarikazioen aurrean. Jainkoak bere herriari esan zion: "Horrela bizi nahi zaitut, bizitza izan dezazuen eta besteen bedeinkapena izan dadin." Aukeratutako jendea ohoretsu eta pribilegiatu zen Jainkoarekin egoteko eta irrikatzeko. Jainkoarekin Jainkoarekin harreman horretan bizitzeko agindu zion. Ikuspegi honetatik, otoitzaren gaia ere hurbildu beharko genuke.\nJudaismoak Hebrear Biblia interpretatu zuen egunean hiru aldiz otoitz formala behar zela eta larunbateko eta jai egunetan beste aldiz. Bazkaldu aurretik eta arropa aldatu, eskuak garbitu eta kandelak piztu ondoren otoitz bereziak egiten ziren. Otoitz bereziak ere egiten ziren, ezohiko zerbait ikusten zenean, ortzadar dotore bat edo aparteko gertaera eder batzuk. Bideak errege batekin edo beste kuota batzuekin gurutzatzen zirenean edo tragedia handiak gertatu zirenean, esaterako B. borroka edo lurrikara bat. Otoitz bereziak egiten ziren aparteko zerbait ona edo txarra gertatzen zenean. Arratsaldean oheratu aurretik eta goizean jaiki ondoren otoitzak. Otoitzaren hurbilketa hori erritual edo traba bihur zitekeen arren, bere herria zaintzen eta bedeinkatzen duenarekin etengabeko komunikazioa erraztea zen asmoa. Paulo apostoluak asmo hori hartu zuen hitz egin zuenean 1. Tesalonikarrak 5,17 Kristoren jarraitzaileak abisua eman zion: "Ez utzi inoiz otoitz egiteari". Hori egiteak esan nahi du bizitza Jainkoaren aurrean kontzientziazko xedearekin bizitzea, Kristorengan egotea eta berarekin zerbitzuan bat egitea.\nHarreman-ikuspegi honek ez du esan nahi otoitz-denbora finkoei uko egitea eta otoitzean modu egituratuan ez hurbiltzea. Garaikide batek esan zidan: "Inspiratuta sentitzen naizenean otoitz egiten dut". Beste batek esan zuen: "Otoitz egiten dut zentzuzkoa denean hau egitea". Uste dut bi iruzkinek ahaztu egiten dutela etengabeko otoitza eguneroko bizitzan Jainkoarekin dugun harreman intimoaren adierazpena dela. Honek Birkat HaMazon gogorarazten dit, judaismoko otoitz esanguratsuenetakoa, otordu arruntetan esaten dena. aipatzen du 5. Mose 8,10non dioen: "Orduan jateko asko duzunean, goretsi Jauna, zure Jainkoa, eman dizun lur onagatik". Bazkari goxo bat gozatu dudanean, egin dezakedan guztia eskerrak ematea da eman didan Jainkoari. Gure Jainkoaren kontzientzia eta Jainkoaren papera gure eguneroko bizitzan areagotzea otoitzaren helburu handietako bat da.\nOtoitz egiten badugu, horretarako inspiratuta sentitzen bagara, jada Jainkoaren presentzia ezagutzen badugu, ez dugu Jainkoaren kontzientzia handituko. Umiltasuna eta Jainkoarekiko beldurra ez zaizkigu horrelakorik etortzen. Hau da otoitza Jainkoarekin komunikatzeko eguneroko zati bihurtzeko. Ohar zaitez bizitza honetan zerbait ondo egin nahi badugu, gogorik ez izan arren otoitza praktikatzen jarraitu behar dugula. Otoitzarekin gertatzen da hori, kirola egiteaz edo musika tresna menderatzeaz gain, azkenik idazle ona bihurtzeaz gain (askok dakizue idaztea ez dela nire gogoko ekintzetako bat).\nApaiz ortodoxo batek esan zidan behin gurutze tradizionala egiten zuela otoitzean. Esnatzen denean, eskerrak emateko lehenengo gauza Kristoren beste egun bat bizitzea da. Bere burua gurutziltzatzen duen bitartean, otoitza hitzekin amaitzen du: "Aitaren eta Semearen eta Espiritu Santuaren izenean". Batzuek diotenez, praktika hau Jesusen ardurapean sortu zen otoitz uhalak eramateko judu praktikaren ordezko gisa, beste batzuek diote Jesusen berpizkundearen ondoren etorri zela. 200. urteetan ohiko praktika zela, Tertulianok idatzi zuenean: "egiten dugun guztian gurutzaren seinalea kopetan jarri genuen. Leku bat sartzen edo uzten dugun bakoitzean; jantzi aurretik; bainatu aurretik; Otorduak hartzen ditugunean; Iluntzean argiak pizten ditugunean; lotara joan aurretik; irakurtzeko esertzen garenean; Zeregin bakoitzaren aurretik gurutzaren seinale kopeta marrazten dugu ".\nOtoitz erritual bereziak onartu behar ditugula esaten ez dudan arren, guk geure burua gurutziltzatzea barne, otoitz erregularki, koherentea eta etengabe otoitz egitea eskatzen dizuet. Horrek Jainkoa nor den eta harekin harremanean gaudela jakiteko modu lagungarri ugari ematen dizkigu, beti otoitz egin ahal izateko. Imajina al dezakezu nola Jainkoarekin dugun harremana sakontzen joango zen Jainkoa gurtu eta gurtzen genuen egun osoan zehar eta loak hartu aurretik? Modu honetan jokatzen badugu, ziur asko lagunduko du eguna "kontzienteki" ibiltzen, adimenarekin lotuta Jesusekin.\nInoiz ez otoitz egiteari utzi\nPresidentea GRACE COMMUNION INTERNATIONAL\nPS: Mesedez, batu nirekin eta Kristoren Gorputzeko beste hainbat kidek otoitzean Charleston erdialdeko Emanuel African Methodist Episcopal (AME) elizan egindako tiroketan hildako biktimen maiteak lortzeko. . Gure kristau anai-arrebetatik bederatzi hil zituzten. Gertaera lotsagarri eta gorrotagarri honek mundu erorian bizi garela erakusten digu. Argi erakusten digu Jainkoaren erresumaren azken etorreraren eta Jesukristoren bigarren etorreraren alde otoitz bizia egiteko agindua dugula. Ea guztiok otoitz egiten dugun galera lazgarri hori pairatzen ari diren familien alde. Otoitz egin dezagun AME elizaren alde. Harritzeko moduarekin harritzen naiz grazian oinarrituta. Amodio eta barkamena eskuzabala dela agerian uzten du atsekabe izugarrien artean. Zer ebanjelioaren testigantza izugarria!\nEgun horietan ere sartuko ditugu egunotan giza indarkeria, gaixotasun edo bestelako zailtasunak dituzten otoitzetan eta interzesioetan.


Maria Goiri - Wikipedia, entziklopedia askea.\nMaria Amalia Vicenta Goiri (Madril, 1873ko abuztuaren 29a - Madril, 1954ko azaroaren 28a) idazlea, Filologiako ikerlaria, irakaslea eta emakumeen eskubideen aldezlea izan zen. Espainiako unibertsitate batean Filosofia eta Letretako lizentzia lortu zuen bigarren emakumea izan zen (1896an), bai eta doktoregoa lortu zuen lehen emakumea ere (1909an).\nMadril, 1873ko abuztuaren 29a\nMadril, 1954ko azaroaren 28a (81 urte)\nMaria Teresa León (niece (en) )\nhizkuntzalaria, historialaria, filosofoa, literatura-kritikaria eta pedagogoa\nRamón Menéndez Pidal eta Maria Goiri, 1900ean, Cid Campeadorren ibilbidea egiten, eztei bidaian.\nHaren arbasoak euskal herritarrak zeuden, baina Madrilen hazi eta hezi ziren, baina bere lehen bost urteetan Algortan bizi izan zen. Amalia Goiri jostunaren alaba zen. Bere amona Juana Vicenta Goyri eta Barrenechea zen, Deustun jaioa. Ama kultura handikoa, nortasun sendokoa eta librepentsalaria izanik, garaiko ohituren eta mugen gainetik hezi zuen Maria Goiri bere alaba. Alaba txikitan gimnasioan apuntatu zuen eta hamabi urte zituela Merkataritza Eskolan. Hamasei urterekin Filosofia eta Letretako lizentziaturan entzule bezala ikasten hasi zen, matrikulatu gabe. 1891–1892 ikasturtean Sustapen Ministerioak emakume batentzako matrikula irekitzeko baimena eman zuen, baldin eta klasetik kanpo pasilloetan gelditzen ez bazen, katedratikoarekin batera gelan sartzen bazen eta ikaskideen alboan eseri beharrean irakaslearen ondoan esertzen bazen. 1896an Filosofia eta Letretako lizentzia lortu zuen eta 1909an doktoregoa. Concepción Arenal eta Emilia Pardo Bazan irakasleek egindako urratsei jarraitu zien.\nMarcelino Menéndez Pelayok Goi Mailako Ateneo Ikasketa Eskolan eskainitako hitzaldi batean Ramón Menéndez Pidal ezagutu zuen eta 1900ean berarekin ezkondu zen. Eztei bidaian Cid Campeadorren ibilbideko herrietatik ibili ziren ahoz kontatzen ziren erromantzeak jasoz. Espainiako Gerra Zibilaren aurretik, Institución Libre de Enseñanza erakundean lan egin zuen, irakasle.\nGuda Zibilaren hasieran Maria Goiri eta Ramón Menéndez Pidal senar-emazteak Segovia inguruko landetxean familiarekin zeuden. Errepublikaren kontra altxatu ziren militarrek zonaldea hartu zuten. 1937an Burgosen zegoen Francoren alderdiko Defentsa Nazionalerako Juntak Maria Goiri eta Ramón Menéndez Pidal senar-emazteak guda aurretik zituen ekintzei eta ideologiari buruzko txostena eskatu zuen. Hurbiletik familia horren, familiaren adiskidetasunen jarraipena egiteko edota baita eskutitzak irakurtzeko ere eskatu zuen. Txostenak Maria iraultzaile gisa deskribatzen zuen. Guda amaitzean liberaltzat jotzen ziren ideiak zituzten ikasketa zentro guztiak debekatu zirenez, Mariak irakaskuntza utzi eta ikerketari egin zion. Ahoz jasotako erromantzeak bildu zituen Erromantze bildumak liburuan, El conde Lucanor liburua eta Lope de Vegaren idazlanak ikertu zituen. Besteak beste, De Lope de Vega y del Romancero eta Romancero tradicional de las lenguas hispánicas liburuak idatzi zituen.\n«Romance de la muerte del Príncipe D. Juan», The Bulletin Hispanique, IV liburukia (1902).\n«Romances que deben buscarse en la tradición oral», Revista de Archivos, Bibliotecas y Museos aldizkiarian (1907).\nVarios artículos sobre El Conde Lucanor, Revue Hispanique (1899).\n«La difunta pleiteada en la literatura española: estudio de literatura comparada», Revista de Archivos aldizkiarian(1909).\nLa difunta pleiteada, Madril: T. Fortanet, 1909. Saiakera.\nFábulas y cuentos en verso, Madril: Sucesores de Hernando, 1933. Ipuinak.\nDon Juan Manuel y los cuentos medievales, Madril: Instituto Escuela, 1936. Saiakera.\nDe Lope de Vega y del Romancero, Zaragoza: Librería General, 1953. Saiakera.\nRomancero tradicional de las lenguas hispánicas, Madril: Gredos, 1957.\nEuskal Herriko Unibertsitatea sortu eta gutxira, Jesús Antonio Cid eta Jon Juaristi irakasleek "Maria Goiri" mintegia sortu zuten haren omenez, orduko hainbat ikaslerekin batera, euskal baladak jaso eta aztertzeko. Lan honen fruitua da, besteak beste, Aplicación del modelo romancero de análisis a la balada vasca: Bereterretxen khantoria artikulua .\nEuskal Herriko Unibertsitatearen Leioako kanpusean, eraikin batek, Bioteknologiako Zentruak, Maria Goiriren izena darama. Eraikina 2016an inauguratu zen.\n↑ Diego Catalán, Jesús Antonio Cid, Ana Valenciano, et alii, 1994, De balada y lírica, Cátedra/Seminario Menéndez Pidal & Universidad Complutense, 2. lib., 305-316.\n↑ «Eraikinaren web-orrialdea» 2020-01-22.\n↑ «La UPV ya tiene su parque científico para conectar con las empresas» eldiario.es . Noiz kontsultatua: 2020-01-22.\nAzken aldaketa 15 ekaina 2020(e)an, 17:10(e)tan\nOrriaren azken aldaketa: 15 ekaina 2020, 17:10.


Lizentzia Turistikoaren Kodea: BBI0019\nBilbao Quartier Hostel hiriaren Alde Zaharrean kokatutako boutique ostatua da, Erriberako Merkatu ospetsutik minutu batera, Bilbaoko itsasadarretik eta Santiagoko eliza nagusitik. Gozatu ahal izango dituzu oinezkoen kaleak, Plaza Berria, Arriaga Antzokia, pintxoak eta girorik onenetarikoa gune honetatik irten barik. Garraio publikoak, metro gutxietara dagoenak, hiriaren bisita eta baita era inguruak ezagutzea baimentzen du.\nHostelak logela bikoitzak eskaintzen ditu, baten bat bainugela pribatuarekin, eta logela partekatuak, lau eta hamar bitarteko edukierarekin. Logela batzuk mistoak dira eta beste batzuk emakumezkoen erabilpenerako soilik.\nWifi-a doanezkoa da eta kafe-makina eta aire girotua.


AuthorAramendi Jauregi, Pello (1)Arana Arrieta, Goio (1)Aristi Oria, Leticia (1)Bidegain, Eneko (1)... View MoreDepartamento (cas.)Didáctica de la Lengua y la Literatura (1)Departamento (eus.)Hizkuntzaren eta literaturaren didaktika (1)SubjectEDUCATION AND EDUCATIONAL RESEARCH (1)... View MoreDate Issued


Showing results 236 to 255 of 377 < previous next >\n1931 Karmen'go Amaren esku-liburua / Karmeldar Aita Doroteo'k euskeraz eratua. Doroteo de la Sagrada Familia (O.C.D.), adapt.\n1931 Karmen'go Amari bederatziurrena / Kalmeldar Aita Doroteo'k eratua. Doroteo de la Sagrada Familia (O.C.D.), adapt.\n1927 Karmengo Andre Mariari bederatziurrena ta asteroko ikertzia / aita Martin karmeldarrak egin zuanetik ; Iruretagoyena'tar J.J. apaizak gipuzkeraz jarri du. Iruretagoyena, J.J., trad.; Martín, Aita (O.C.)


Ibilgailu berria du Babes Zibilak | Errenteriako Hitza\n2012/06/20\tGizartea\tNork Errenteriako Hitza Larrialdiak enpresak furgoneta bat eman dio Errenteriako Babes Zibilari. Zerbitzu pribatuan anbulantziek bizitza mugatua dute, eta orain, Babes Zibilak erabili ahal izango du furgoneta bezala, bestelako zerbitzuetarako.\nGaur eguerdian eman dute horren berri Julen Mendoza alkateak, Josu Martin Larrialdiak enpresako kideak eta Iñaki Jimenez Babes Zibileko boluntario batek.\nJimenez arabera, egun 4×4 auto bat eta motozikleta bat dituzte, eta furgoneta baliagarri izango zaie, zortzi pertsonentzako tokia daukalako. Horrez gain, esku-ohe bat eta materiala ere utzi diete.\nMartinek azaldu duenez, enpresa pribatuak izanda, “funtzio soziala” ere betetzen du. Kasu honetan, “ibilbide gehiago ez duen furgoneta Babes Zibilak erabiliko du”, zehaztu du.\nMendozak, berriz, Babes Zibilean boluntarioek egiten duen lana nabarmendu du, eta herriak lan hori aitortu behar diela gaineratu du. 35 boluntario dabiltza bertan.\nEtiketak: babes, berria, ibilgailu, zibila Logging In...\tProfile cancel\nLast reply was 11 months ago\tErrenteriako Babes Zibilak Larrialdiak enpresak emandako anbulantzia jaso du | Errenteria Herri Bizia\tView\n[...] Argazkia: Errenteriako Hitza [...]\nErantzun\tProtección Civil de Errenteria recibe una ambulancia de la empresa Larrialdiak | Errenteria Herri Bizia\tView\n[...] Foto: Errenteriako Hitza [...]\nBerriketan.info Viewing item 1 to 5 (of 5 items) berria wrote a new post, Erabakitzeko eskubidearen aldeko herritarren plataforma bat aurkeztuko dute ekainaren 8an, Ficoban, on the site Berria albisteak 5 minutes ago\nOnintza Lete Arrieta wrote a new post, Azpeitiarrak nagusitu dira II. Azkoitia-Azpeitia erronkan, on the site Urola Kostako Hitza 13 minutes ago\n01:00.05 denboran burutu dute proba azpeitiarrek. Lau lagunen artean bizikletan 20 kilometro eta lasterka 10 kilometro egitea, alegia. Azkoitiarrek minutu bat eta 24 segundo gehiago behar izan dute berria wrote a new post, Abiadura handiko trenaren aurkako manifestazioa egin dute Tafallan, on the site Berria albisteak 22 minutes ago\nAitor Manterola posted an update in the group Futbolsofatzen 33 minutes ago\n2.mailara igotzeko kanporaketa: Levante B-Athletic B (1-2). 2.Bra igotzeko: Azuqueca-Iruña (3-0), Laudio-Ferrol (1-1). Urtzi Urkizu posted an update 37 minutes ago


Zuzendu beharrekoa zuzendu - Euskara Lantzen\nEgin beharreko zuzenketak egin beheko esaldiotan.\nBatzuk zuzenak dira. Zuzena bada idatzi “zuzena”; bestela, oker den esaldiaren zatia zuzendu.\nCategories Gramatika Tags huts, zuzendu Post navigation


Ekainak 4 iragan da. : Berrotza / Berrueza\n« Homenaje a nuestra lengua en las faldas de Joar | Página de inicio | Iglesia de Nazar »\nEkainak 4 iragan da.\nOso egun berezia izan da. Herri txiki-txiki batean omenaldia euskarari egin diogu. Nazarren hain zuzen ere. Espero genuen moduan inguruetako herrietatik bildu ginen Joarreko tontorrean. Urtero moduan onena, ona izan arren, ez zen izan hamarretakoa, ez. Aurrezkua, hitzalditxoa, bide guztietatik jendea igotzea... Jende ezezaguna ezagutzea, ikustea, ezagunak berriro ikustea… Nafarroako ikurrinarekin batera… denok bere ondoan.\nNazarren musika lagun hirurak arte ibili gara, txistulariek alaitu gaituzte goiza. Nazarren aspalditik entzuten ez genuen musikaz. Bazkaria betiko moduan ezin hobeto.\nPlazara ailegatu garenerako Osasuna eta Presoen aldeko ikurrinak bazeuden, Nafarroako ikurriña erraldoia horma batean jarri dugu.\nBatzuek komentatu zidaten falta zitzaiguna hitzalditxo bat, inguruetako euskarari buruzko hitxalditxoa edukitzea. Egun batean, eta batez ere, egun horretan ezinezkoa dena betetzea, di-da batean pasatzen da eguna. Konturatu orduko gaueko bederatziak dira; beraz oso zaila da egun horretan ekitaldi gehiago antolatzea.\nUmeak ere ezin hobeto ibili dira, goizetik jolasteko gaztelua abian jarri genuen, han ibili dira saltoka, eta oihuka… gero lauretan… animatzaile kulturalak umeak, helduak eta zaharrok animatu gaitu. Hor ibili gara buru belarri…\nGero pilota partiduak, aurten neskak ere protagonistak izan dira. Mendazako bi neskak Mirafuentesekoen kontrako ibili dira. Palaz. Oso partido ona, eta azken momento arte emaitza kolokan izan da. Mirafuentesekoek irabazi dute. Hasieran Mendazakoak lau eta huts jarri dira. Ematen zuen erraza irabaziko dutela, baina azkenena aldrebes izan da. 22-18. Bistaz oso ezagunak dira, baina barkatuko didazue, baina izena soilik Nuria Txaskorena daukat buruan.\nGero eskuz jokatu dugu gazteak (Jabier Atxa-Jon Luzuriaga) zaharren aurka (Naparra-Gerardo). Gazteek irabazi dute, baina espero zuten baino zailagoa. 22-19. Partido ere galanta. Arratsaldeko bostetan, eguzkiak zuzen-zuzenean jotzen, eta gainera Joar mendia egin ondoren. Ez da aitzakia, ez. Ondo irabazi dute.\nArratsaldean musika eduki dugu, zortzietatik hamabiak pasatu arte, Aurelio musikari mundiala, han izan garenok dantzatu dugu Aurelioren abestiekin.\nDatorren urtean BARGOTAri pasatu diogu lekukoa. Egun xumea bezain aberatsa, aurretik esan genuen moduan, miraririk egin gabe, dena kontrolpean baina ezer arraroa egin gabe, jaia guretzat eta gurea. EUSKARA irabazlea…\n23:06 | Permalink | Comentarios (2)\nEso es pegada, desde el seis y el zaguero esperando la pelota en el extremo del frontón. Hemos visto unos muy buenos pelotazos. Casi-casi, el mocetón de Nazar, también de apellido Luzuriaga, los saca del frontón a los contrincantes que se han defendido como jabatos, lo mismo desde atrás que desde el suelo... Hemos visto un bonito y vistoso partido...\nAnotado por: Xabi | 07/06/2016\noso egun polita eta berezia, nire lehenengo aldiz izan zan, baiña ez da izango azkena,\neta Aurelio DJ, un pasote, oso ona, un viejo rokero.\nGerardo ahal doztazu bialdu mendiko argazkia meze, emailez? arrua_15@live.com\nAnotado por: arantxa | 07/06/2016


Oposizioak kontu «sozialagoak» eskatu dizkio Eusko Jaurlaritzari | Politika | Berria\nOposizioak kontu «sozialagoak» eskatu dizkio Eusko Jaurlaritzari\nAurrekontuek herritarrei «bizkarra» ez ematearen truke, EH Bilduk bi abstentzio eskaini ditu. Elkarrekin Podemosek 15 neurri galdegin ditu; Jaurlaritzak, proposamen «errealistak»\nMaddalen Iriarte eta Arnaldo Otegi bozeramaileek eman zuten EH Bilduk aurrekontuen eztabaidan izango duen jarreraren berri. JUAN HERRERO / EFE\nEusko Jaurlaritzako Gobernu Kontseiluak urriaren 23an onartuko du 2019rako aurrekontu proiektua, eta proposamen horren aurrean izango duen jarrera finkatu zuen atzo EH Bilduren Mahai Politikoak. «Erantzukizuneko jarrera zintzoa» izango du eztabaidan, eta bi abstentzio eskainiko dizkio Jaurlaritzari, baldin eta aurrekontuek «bizkarrik ez badiete ematen gizarteak aldarrikatzen dituen aldaketei». Zehatzago, EH Bilduk hiru lehentasun ezarri ditu: «Gutxieneko pentsioak 1.080 eurora arte osatuz joatea, kalitatezko enplegu egonkorra sortzea, batez ere gazteei eta emakumeei eragiten dien lan prekaritatea amaituz joatea eta gizonen eta emakumeen arteko soldata arrakala amaitzeko neurriak hartzea».\nJaurlaritzak EAJren eta PSE-EEren 37 legebiltzarkideen babesa ziurtatua du, baina gehiengo absolutua lortzeko ordezkari bat falta duela eta, oposizioko talde politikoren baten abstentzioa beharko luke datorren urteko aurrekontuak aurrera ateratzeko. Hortaz, Jaurlaritzak nahikoa luke EH Bilduko bi legebiltzarkide abstenitzea.\nMaddalen Iriarte eta Arnaldo Otegi EH Bilduko bozeramaileek gogoan izan zituzten testuinguru hori eta azken hilabeteetan hainbat esparrutan eginiko mobilizazioak; horien ustez, «pentsiodunek, emakumeek, gazteek, presoen eskubideen alde daudenek eta gure ontziolen industriaren alde daudenek bere buruarekin gustura den gobernua ispiluaren aurrean jarri dute». Horregatik, «ezin da aurrekonturik egin Euskal Autonomia Erkidegoan eta Nafarroan errealitate hori aintzat hartu gabe».\nBeraz, EH Bilduk «eskua luzatu» dio Jaurlaritzari, «ez aurrekontuen inguruko akordioa lotzeko, baizik eta azken urteetan gizartearen egiazko beharretatik oso urrun dagoen anbiziorik gabeko gobernu ahul honek egin dituen politikak zuzentzen hasteko».\nAurrekontuak negoziatzeko prest azaldu da Elkarrekin Podemos ere. Horretarako, hamabost neurri jasotzen dituen dokumentu bat helarazi dio Jaurlaritzari, Guztion aurrekontuak izenburu duena. Andeka Larrea Ahal Dugu-ko Komunikazio idazkariak atzo adierazi zuenez, proposamen horren helburua da 2019ko aurrekontuak «sozialagoak, bidezkoagoak eta solidarioagoak» izatea, «euskal gizarte osoaren beharrei» erantzuteko. Ildo horretan, uste du aurrekontuek aurre egin behar diotela «lan prekaritateari, etxebizitzaren salneurri handiari, gizonen eta emakumeen arteko desberdintasunei eta desindustrializazioari», balio dezaten «okerren daudenek erakundeen babesa senti dezaten».\nJaurlaritzako Ekonomia eta Ogasun Sailak jaso du Elkarrekin Podemosen agiria, eta talde guztien proposamenak aztertuko ditu. Saileko iturriek esan dutenez, Jaurlaritzak aztertuko du taldeen proposamenak «errealistak» eta «bideragarriak» diren eta, beraz, gobernuaren «aurrekontuen marko ekonomikora» egokitzen diren. Pedro Azpiazuk zuzendutako saila prest agertu da negoziatzeko, baina ohartarazi du planteamendu guztiak egokitu behar direla Jaurlaritzaren marko horretara.\nJaurlaritzak PPren babesa ere bila lezake aurrekontuak onartzeko. Oraingoz, ez dute alderdi horren eskaintzarik jaso, eta aste honetan dira PPko ordezkariekin batzartzekoak.


Euskal AEko industri prezioak %0,5 jaitsi ziren 2015eko abenduan aurreko hilaren aldean\nINDUSTRIA-PREZIOEN INDIZEA. 2015eko abendua\nAurreko urtearen aldean (2015eko abendua 2014koaren aldean) %1,8 jaitsi ziren\nEustaten datuen arabera, Euskal AEko industri prezioak %0,5 jaitsi ziren 2015eko abenduan aurreko hilaren aldean. Datu horiek kontuan, abenduko urte arteko tasa (azken hamabi hilabeteetan industriako prezioek izandako aldakuntza) %1,8 jaitsi da.\nSektorekako azterketa xeheagoak erakusten du, 2015eko abenduan, Ehungintza, jantzigintza, larrugintza eta zapatagintza (%0,6) eta Erauzketa industriak (%0,6) adarrek igo zituztela gehien prezioak, aurreko hilaren aldean. Jaitsierarik handienak prezioetan: Kokeriak eta petrolioa fintzea (%-2,3), Energia elektrikoa, gasa, lurruna eta aire egokitua (%-0,9), Metalurgia eta metalezko produktuak (%-0,6).\nUrte artean, 2015eko abenduan, 2014koaren aldean, prezio-hazkunderik handienak: Energia elektrikoa, gas, lurruna eta aire egokitua (%3,4), Ehungintza, jantzigintza, larrugintza eta zapatagintza (%2,4), Garraio materialaren fabrikazioa (%1,8). Jaitsierak: Kokeriak eta petrolio fintzea (%-13,7), Metalurgia eta metalezko produktuak (%-4,0).\nOndasunen helburu ekonomikoaren araberako sailkapenari jarraituz, abenduan, aurreko hilaren aldean, Energiaren prezioek %-1,7, Bitarteko ondasunak %-0,3, Ekipo-ondasunek %-0,1. Kontsumo-ondasunen prezioak lehengoan, %0,0. Haien barruan, iraunkorrenak %0,1 gehitu, ez-iraunkorrenak %0,0.\nUrte artean: Ekipo-ondasunak %0,6 gehitu; Energia %-5,4, Bitarteko ondasunak %-2,3, Kontsumo-ondasunak %-0,5. Azken horien barruan, Kontsumo-ondasun ez-iraunkorren prezioak %-0,6; iraunkorrenak %-0,1.


Orain diseinua! Euskadi eta industria | Confituras Goya - Repostería Online\nOrain diseinua! Euskadi eta industria - 10/01/2020\nUna cita muy relevante para todos los interesados en el diseño vasco del último siglo, en el que algunos de los envases históricos de Confituras Goya (de Trufas o Vasquitos y Nesquitas) han tenido el honor de ser seleccionados y expuestos, junto con otros muy destacados exponentes de diferentes sectores del diseño en Euskadi.\nA continuación, os dejamos la información del evento, por si os animáis a visitarlo (Tabakalera/ Donostia);\nLunes, 21 octubre 2019 > Jueves, 6 febrero 2020


Festa eta aldarrikapena | Udaberri guraso elkartea\n← Mendiaz gozatzera, denok elkarrekin\nOngi etorri gurasoon blogera! →\nUrtero bezala, ikasturteari amaiera emateko, Ikastolaren Eguna ospatu genuen. Guraso, irakasle eta ikasleak, denak batuta, jai giroan pasatu genuen eguna. Festak eta aldarrikapenak bat egin zuten; pegatina laranjak aldean, eraikin berria noiz egingo duten galdetu genuen guztiok, aho batez!\nIkasle, ikasle ohi, irakasle eta gurasoen parte hartze paregabearekin eman diogu beraz amaiera aurtengo ikasturteari. Orain, etenik gabe, datorrenerako ekintzak prestatzeari ekingo diogu. Ondo pasatu oporrak!\nHorra, Juan Cruz Agirreren argazki bilduma:\nKategoria: Sailkatugabeak Etiketak aldarrikapena, eraikin berria, festa, ikaskirol, ikastolaren eguna, xabier munibe. Gorde lotura.\nEskupilota eta tenisa probatuko dituzte aste honetako Eskola Kirolean\nXabier Munibe Ikastolaren 50. urteurreneko jaialdi berezia antolatzeko bilera irekia, ostegunean\nArtxiboak Hautatu hilabetea 2020(e)ko martxoa (2) 2020(e)ko otsaila (5) 2020(e)ko urtarrila (4) 2019(e)ko abendua (3) 2019(e)ko azaroa (5) 2019(e)ko urria (3) 2019(e)ko iraila (6) 2019(e)ko ekaina (7) 2019(e)ko maiatza (4) 2019(e)ko apirila (3) 2019(e)ko martxoa (6) 2019(e)ko otsaila (6) 2019(e)ko urtarrila (4) 2018(e)ko abendua (3) 2018(e)ko azaroa (5) 2018(e)ko urria (4) 2018(e)ko iraila (2) 2018(e)ko ekaina (6) 2018(e)ko maiatza (6) 2018(e)ko urtarrila (1) 2017(e)ko azaroa (2) 2017(e)ko urria (1) 2017(e)ko iraila (1) 2017(e)ko ekaina (2) 2017(e)ko maiatza (3) 2017(e)ko martxoa (5) 2017(e)ko otsaila (1) 2017(e)ko urtarrila (1) 2016(e)ko abendua (3) 2016(e)ko azaroa (2) 2016(e)ko urria (1) 2016(e)ko iraila (3) 2016(e)ko ekaina (4) 2016(e)ko maiatza (3) 2016(e)ko apirila (2) 2016(e)ko martxoa (4) 2016(e)ko otsaila (3) 2016(e)ko urtarrila (2) 2015(e)ko abendua (5) 2015(e)ko azaroa (3) 2015(e)ko urria (5) 2015(e)ko iraila (5) 2015(e)ko ekaina (2) 2015(e)ko maiatza (1) 2015(e)ko apirila (2) 2015(e)ko martxoa (2) 2015(e)ko otsaila (3) 2015(e)ko urtarrila (1) 2014(e)ko abendua (1) 2014(e)ko azaroa (1) 2014(e)ko urria (1) 2014(e)ko iraila (2) 2014(e)ko ekaina (2) 2014(e)ko maiatza (1) 2014(e)ko apirila (3) 2014(e)ko martxoa (4) 2014(e)ko otsaila (1) 2014(e)ko urtarrila (2) 2013(e)ko abendua (4) 2013(e)ko azaroa (4) 2013(e)ko urria (2) 2013(e)ko iraila (1) 2013(e)ko ekaina (1) 2012(e)ko abendua (4)